
LES LUNETTES DES PRINCES 



a bibliographie a sauvé les Lunettes des 
Princes d’un oubli complet. Tant d'é- 
ditions ont été faites de cet ouvrage, 
et des imprimeurs si renommés, les 
Vostre, les Pigouchet, les Galiot du Pré, y ont mis 
la main, que les curieux s'en souviennent et le 
recherchent encore. Mais on peut douter que 
ceux mêmes qui l'ont placé sur le rayon de choix 
de leurs livres rares, entre deux incunables grecs 
ou latins, aient entrepris de le lire. Nul ne « se 
baigne en Meschinot », comme au temps de Ma- 
rot, et les Lunettes des Princes } que Charles-Quint 
ajustait sur son nez impérial, sont aujourd'hui sa- 
crées à la façon des odes de Lefranc de Pompi- 
gnan : personne n’y touche. Sur la foi du titre, on 

JEAN MESCHINOT 



les rapproche parfois du Prince de Machiavel : c’est 
dire à quel point on les ignore. 

Jean Meschinot n’est pas beaucoup mieux 
connu q*e son livre. Les anciens bibliographes se 
bornent à dire qu’il naquit à Nantes et fut maître 
d’hôtel des ducs de Bretagne. Guillaume Colletet 
n’avait eu garde de l’omettre dans ses Vies des 
poètes français ; nous avons extrait cette notice de 
la copie partielle du précieux manuscrit de Colletet 
que possède la Bibliothèque Nationale et l’avons 
publiée à part (à Vannes, Imprimerie Lafolye, 1 889). 
Un seul écrivain moderne, M. P. Levot, dans la 
Biographie bretonne , a pu donner, sur la vie de 
Meschinot, quelques indications concluantes; les 
renseignements qui suivent sont tirés de cet excel- 
lent travail. Nous avons consulté aussi la notice de 
Colletet. 

Jean Meschinot, sieur des Mortières, connu 
aussi sous le nom de Banni de Liesse, qu’il se donne 
dans une requête adressée au duc de Bretagne 
François II, naquit vers 1430, probablement à 
Nantes. Il entra très jeune au service du duc 
Jean V, 

De ce bon duc qui tant de bien faisoit; 

il remplit les fonctions de maître d'hôtel auprès de 
ce prince, de ses successeurs, Pierre, Artus et 

ET LES LUNETTES DES PRINCES III 

François II, et de la duchesse Anne, devenue reine 
de France. Il fit valoir ses talents poétiques à la 
cour, dans l’élite de beaux esprits qu’Anne de 
Bretagne avait su grouper autour d'elle. On le 
trouve honoré de la confiance de Guillaume de 
Crouÿ, le gouverneur de Charles-Quint, qui lui 
commanda des vers sur la mort de madame de 
Bourgogne, de l'estime des deux Marot, et de 
l’amitié de Georges Chastelain, le célèbre chroni- 
queur bourguignon, qui lui donnait des refrains ou 
princes de ballades. Il ne semble pas que ces fré- 
quentations illustres et la protection des princes 
l’aient beaucoup enrichi ; voici un douzain où il se 
représente vieux et indigent : 

J’ay eu robes de martres et de bievre, 

Oyseaulx et chiens à perdris et à lievre; 

Mais de mon cas c’est piteuse besongne. 

S’en celuy temps je fus jeune et enrievre. 

Servant dames à Tours, à Meun sur Hievre, 

Tout ce qu’en ay rapporté c’est vergongne. 

Vieillesse aussi, rides, toux, boutz et rongne. 

Et mémoire qu’il faut que mort me pongne. 

Dont j’ay accès trop plus maulvais que fîevre. 

Car je congnois que tout plaisir m’eslongne. 

Et à la fin que vérité tesmongne: 

Je me voy nud de sens comme une cbievre. 

Il continue sur ce ton de plainte : 

Mes maistres morts, mon honneur est déchu. 

Et tout malheur m’est en partage eschu. 

M. Levot ne croit pas à la sincérité de ces la- 
mentations ; il y voit « ou une morosité fâcheuse, 
ou une cupidité que ne purent satisfaire les libé- 
ralités dont Meschinot convient lui-même avoir 
été l’objet ». Quoi qu’il en soit, le poète mourut 
dans une condition humble et dans un âge avancé. 

La Croix du Maine et Du Verdier avaient pré- 
tendu « qu’il florissoit fort l’an i 5 oo ». Colletet, 
plus exact déjà, reportait sa mort à 1498 environ. 
M. Levot a tiré la solution véritable d’une épi- 
taphe de Meschinot, qui se trouve dans une édi- 
tion non datée des Lunettes des Princes , imprimée 
à Paris par Pierre Le Caron; cette épitaphe, en 
dix-sept vers, commence ainsi : 

Mil cinq cens neuf moins plus non 
Douze en septembre... 

Niceron et Goujet ont lu « i 5 oq », alors qu’il 
faut lire : Mil cinq cents ( neuf en moins, et non en 
plus), ou 1491. Jean Meschinot est donc mort le 
12 septembre 1491*. D’ailleurs, la première édition 
des Lunettes des Princes , imprimée à Nantes, chez 
Larcher, en 1493, porte déjà: « feu Meschinot»; 
on l’appelle aussi « noble homme, écuyer, en son 
vivant maître d’hôtel de la reine de France ». 

Il est probable que Meschinot écrivain ne s’en 
tint pas aux Lunettes des Princes y mais ces fameuses 

ET LES LUNETTES DES PRINCES V 

Lunettes, sur lesquelles les contemporains ne ta- 
rissent pas d'éloges, éclipsèrent la réputation de 
ses autres écrits. Des juges bien superficiels ont pu 
seuls lui attribuer certains ouvrages de François 
Habert, d'Issoudun, qui prit, à son exemple, le 
surnom mélancolique du Banni de Liesse ; les deux 
poètes, que près d’un siècle sépare, diffèrent du 
tout au tout : Meschinot parle la langue encore 
gothique d'Alain Chartier et d’Eustache Des- 
champs, Habert est un pur ronsardien. 

On a toujours imprimé, à la suite des Lunettes 
des Princes, un recueil de vingt-cinq ballades, et, 
depuis la deuxième édition (1494)9 on n’a pas 
cessé d'j joindre des Additions, qui renferment des 
pièces très variées, depuis des vers sur la Passion 
et une oraison à la Vierge, sous forme d'acros- 
tiche, jusqu’à une complainte sur le trépas de la 
duchesse de Bourgogne, à une prosopopée de la 
ville de Nantes qui se plaint de l’interdit, et à une 
requête très chagrine, en prose, adressée à Fran- 
çois II, duc de Bretagne. Les ballades ne sont 
pas mal tournées, et plus d'une fait penser à Ma- 
rot, nous n’osons dire à Villon; les additions 
sont de véritables mélanges où l’auteur passe sans 
transition d’un cantique à une supplique. Mais 
ballades et additions sont deux ouvrages absolu- 
ment distincts des Lunettes, et que nous n’aurions 

pu, sans superfétatioft, réimprimer avec celles-ci. 

Les Lunettes des Princes forment donc un tout 
complet. Dans un entretien qu’il a avec la Raison, 
et qui rappelle beaucoup les dialogues entre Boëce 
et la Sagesse, dans la Consolation de la Philoso- 
phie, Meschinot nous donne ainsi les raisons qui 
l’ont porté à choisir ce titre : « Saches, me dit la 
a Raison en me présentant les lunettes, que je 
« leur ay donné à nom les Lunettes des Princes, non 
« pour ce que tu soyes prince ou grand seigneur 
« temporel, car trop plus que bien loin es-tu d’un 
« tel estât, valeur ou dignité, mais leur ay princi-' 
<c paiement ce nom imposé pour ce que tout 
a homme peut estre dict prince en tant qu’il a 
« réçu de Dieu gouvernement d’âme. » 

Voici, au surplus, quelle est la composition, 
extrêmement rudimentaire, du livre. 

Après des réflexions générales sur l’état misé- 
rable des hommes en quelque condition que les 
ait placés la Providence, il se lamente sur la mort 
des ducs de Bretagne, ses bienfaiteurs, du comte 
de Montfort, du connétable de Richemont; puis, 
insistant sur ses propres infortunes, il donne à en- 
tendre que ses désordres ou son imprévoyance ont 
contribué à le mettre en cette triste situation ; en- 
suite il fait à Dieu une fervente prière. Dieu, pour 
reconnaître cet élan de piété, lui envoie la Raison, 

ET LES LUNETTES DES PRINCES VU 

qui lui prouve par maint exemple tiré de l’histoire 
sacrée et profane, de la Fable, et même du Roman 
de la Rose , qu’il n’a rien à envier aux puissants et 
aux heureux de la terre, que cette vie n’est qu’un 
temps de douloureuses épreuves. Il s’endort sur ces 
funèbres impressions. Mais la prévoyante Raison 
vient, sous forme de songe, lui montrer qu’elle 
n’entend pas l’abandonner à son malheureux sort. 
Elle lui apporte un petit livre, intitulé Conscience , 
puis des Lunettes destinées à éclaircir le sens du 
livre; sur l’un des verres est écrit Prudence, sur 
l’autre Justice ; l’ivoire qui les enchâsse se nomme 
Force, et le fer qui les joint Tempérance . Meschi- 
not s’éveille et cherche la Raison, qui a disparu; 
mais il trouve le livret au chevet de son lit, et, 
grâce aux lunettes, il y déchiffre de belles pensées 
qu’il formule en poétiques et morales réflexions 
sur les quatre vertus qui feront désormais la règle 
de sa vie. 

Ces naïfs artifices de composition, cette person- 
nification des vertus, cette préférence pour l’allé- 
gorie mystique, rattachent les Lunettes des Princes 
aux plus anciens monuments de notre poésie. 
Quoique placé au seuil du XVI e siècle, à l’aurore 
de la Renaissance, Jean Meschinot appartient tout 
entier au Moyen-Age; il est plus vieux d’allures 
que Villon, qu’Eustache Deschamps, et, des poètes 

du XV e siècle) Alain Chartier, le subtil auteur du 
Q uadriloge, est le seul dont il pourrait se récla- 
mer. 

Son style a une couleur archaïque très pronon- 
cée, plus encore dans le ton général et les tour- 
nures de phrases que dans les termes. Une des cu- 
riosités de ce style poétique est l’extraordinaire 
richesse des rimes, qui ferait envie aux plus opu- 
lents de nos parnassiens. Dans son culte pour les 
doubles et triples consonnes d’appui, Meschinot va 
jusqu’à jouer sur les mots de la fin de ses vers : 



Mais pour les rebelles mener 
Aspre justice est le baston ; 

Au teict (toit) te les faut ramener 
En parlant haut, ou le bas ton : 

Autrement point ne les bat-on 
De rapine ne tyrannie. 

Dieu paradis aux tyrans nie... 

Justice la bien ordonnée 
Ne veult estre pour or donnée... 

Combien que vous nommez villains 
Ceulx qui vostre vie soustiennent. 

Le bon homme n’est pas vil, ains 
Ses faits en vertu se maintiennent ; 

Ceux qui à bonté la main tiennent 
Plus qu’aultres desservent louenge. 

On ne peut faire d’un loup ange. 

Avant de quitter Meschinot poète, notons l’ex- 
trême liberté dont il use à l’égard des puissants de 
la terre. Il ne craint pas de dire que l’empereur 



Digitized by L.ooQle 




ET LES LUNETTES DES PRINCES IX 

est « fait de même matière » qu’un porcher; le 
pape lui-même subit la loi commune. 

Les preux sont morts, Hector et Godeffroy, 

Et tant d’autres, Lancelot et Geofroy 
A 1a grant dent, qui ne sont rapassez; 

Ceulx qui sont vifs, pape, empereur et roy. 
Viendront aussi à ce piteux desroy. 

Il y aurait lieu à de piquants rapprochements 
entre ces passages et les Alphabets dt la mort , les 
Danses macabres d’Holbein. 

Si nous voulions, à propos des Lunettes des Princes , 
faire étalage d’érudition bibliographique, nous 
n’aurions qu’à piller le Manuel du libraire , de 
Brunet. Nous y trouvons, mentionnées et décrites, 
vingt-deux éditions, depuis la première, de Nantes, 
Estienne Larcher, 1493, jusqu’à la dernière con- 
nue, de Paris, Gilles Corrozet, 1 539; cette nomen- 
clature est accompagnée de curieuses observations 
et reproduit les marques typographiques de Jehan 
du Pré, Le Petit-Laurent, Robinet-Macé et Gilles 
Corrozet. Brunet aurait pu y joindre la marque 
parlante des deux nègres sur l’édition de Paris, 
Michel Lenoir, i5oi« Son énumération est, d’ail- 
leurs, encore incomplète : il a ignoré la vraie se- 
conde édition, celle de Nantes, Larcher, 1494, 
dont le seul exemplaire connu existe à la Biblio- 
thèque publique de Chambéry, et a été fort savam- 

b 

ment étudié par M. A. Claudia [U Imprimerie en 
Bretagne au XV* siècle, publication de la Société 
des Bibliophiles bretons) ; de plus, il a nié l’exis- 
tence, attestée par de Bure et ïs. Fournier, d’une 
édition de Paris, Mignart, 149 S, que nous avons" 
rencontrée, et sur laquelle nous avons publié un 
article dans le journal le Livre (juillet 1889). 

Cette édition, rare entre toutes, ne nous a pas 
été inutile pour établir le texte de la nôtre. Mais 
nous avons surtout consulté et suivi la jolie édition 
en lettres rondes de Paris, Galiot du Pré, i 5 a 8 , 
très lisible, comme tout ce qui est sorti de l’atelier 
de ce maître imprimeur. 

Respectueux de l’orthographe de Meschinot, 
nous lui avons imposé une ponctuation et une ac- 
centuation logiques, qui font absolument défaut 
dans les éditions gothiques et sont encore bien ru- 
dimentaires dans celles en lettres rondes. Nous 
avons dû passer condamnation sur un certain nom- 
bre de vers faux, trop longs ou trop courts. Mes- 
chinot paraît brouillé avec la quantité prosodique. 
Il eût été souvent difficile, parfois téméraire, de 
chercher à la rétablir. 

Quelques notes grammaticales et historiques, un 
petit glossaire, où nous avons surtout recueilli les 
expressions propres à notre auteur, complètent 
notre tâche critique. Un plus ample commentaire 

XI 



n’eût pas été en rapport avec la valeur de l’ou- 
vrage que nous exhumons, trois cent cinquante ans 
après sa précédente édition, pour le docte « esba- 
tement » des bibliophiles. 

Olivier de Gourcuff. 

NOTA 



Au dernier moment, nous avons eu connaissance d’une 
intéressante étude sur Jehan Meschinot, poète d'Anne de 
Bretagne, par M. J. Trévédy, ancien président du Tribunal 
civil de Quimper (Vannes, Lafolye, 1890). Cette notice 
infirme, sur plusieurs points, celle que M. P. Levot a donnée 
dans la Biographie bretonne. M. Trévédy a minutieusement 
compulsé les registres de la Chancellerie des Ducs de Bre- 
tagne; il n’y a trouvé aucune mention de Jehan Meschinot, 
seigneur du Mortier ou des Mortiers , comme maître d'hôtel 
des ducs Jean V, François I er , Pierre II, Arthur III et Fran- 
çois II. Tout au plus suppose-t-il que la duchesse Anne, 
devenue reine de France, a pu donner ce titre à l’un de ses 
poètes favoris. 

LUNETTES DES PRINCES 



À prés beau temps vient la pluye et tempeste; 
±\plains, pleurs, souspirs, viennent après grant feste, 
Car le partir desplaisance tresgriefve; 

Après esté profitable et honneste, 

Yver hideux froidure nous apreste; 

Si nous avons liesse, elle est bien briefve; 

Après temps coy, le bien grant vent se lieve; 

Guerres, debatz, viennent après la triefve ; 

Après santé vient mal en corps et teste ; 

Quant l’ung descent, tantost l'autre se lieve ; 

Pouvres sommes se Dieu ne nous relieve, 

Car à tout mal nostre nature est preste . 

LES LUNETTES 

Boire , menger et dormir nous convient . 

Nos jours passent, jamais ung n’en revient ; 
Nostre doulm est tout confit en amer; 

Contre ung plaisir ou ung seul bien qui vient 
Le plus heureux cent foys triste devient . 

Ce n’est pas sens le monde trop aimer ; 

Et qui son cueur y met fait à blasmer: 
Périlleux est à la terre et à mer, 

Mais à bien peu à présent en souvient ; 

Il paist le corps, et, pour l'ame affamer, 

Bien le devons pour ennemy clamer. 

Car qui le sert à double mort parvient. 

Du temps passé peu nous esjouissons 
Et du présent en dangier jouissons. 

Las! au futur avons petit esgart. 

Tant que povons à la mort fuissons, 

Jeux et esbatz voulentiers ouyssons, 

Mais à l’ame n’avons jamais regard, 

Ne aux meschiefs venans, dont Dieu nous gard . 
Au corps servir employons tout nostre art, 

Trop chèrement l’aymons et nourrissons. 

Si nous souvient de Dieu, c’est sur le tart; 
Point n’avisons nostre piteux départ, 

Et comme après en terre pourrissons. 

0 misérable et tresdolente vie 

Qui en nul temps ne peult estre assouvye 

De biens mondains dont n’avons Tjue l’usaige , 

Car y quant aulcun de nous meurt ou desvie 
(Prenons qu’il ayt louenge desservie 
Et bien gardé richesses davantaige), 

Il laisse tout quant ce vient au passaige, 

Riens n’emporte : pource n’est-il pas saige 
Qui en Dieu n’a sa pensée ravye; 

Sans luy sommes de mort le vray ymaige, 

Et Vennemy de tout humain lignaige 
Par chascun jour en enfer nous convie. 

0 gens aveugles , gens sours, mutz, insensibles , 
Gens sans amours , à nous mesmes nuisibles , 

Qui ne tendons fors à dampnation, 

Gens orgueilleux plus que lyons terribles , 

Ha! tant nos faictz damnables sont visibles 
A ceux qui ont ymagination; 

Douloureuse, meschante nation, 

Qui sommes plains d’habomination 
Et de toutes corruptions possibles, 

Peu demourans en domination ; 

Et quant se vient l’exanimation , 

La mort nous rend trespuans et orribles. 

C'est assez mal pour yssir hors du sens, 

Car j'apperçoy clerement , voy et sens 
Tous les plus grans , les moyens et menus 
Que chascun jour, voire à milliers et cens, 
Mort tire à soy violentement, sans 
En avoir eu oncques pitié de nulz, 

Veu que mesmes au monde venons nudz 
Et que trop peu y sommes retenuz, 

Huy nous voyans presens, demain absens , 

Et si rien est gueres de devenuz 
Jusques au temps d’estre vieilz et chanus! 

A cestuy cas pas bien je ne m'as sens. 

Se ma langue rien parler trop s'avance, 
Pardonnez moy, pour Dieu, ma nonsçavance. 
Car desplaisir me contraint de le faire. 

Par tresgriefve et dure appercevance 
De ceste mort qui pas rihuy ne commence 
A nature suffoquer et défaire. 

Las! nous voyons que c'est tout son affaire 
De destruire ce que jamais refaire 
Ne peut nulluy, pour aucune sçavance 
Qu'il ayt de Dieu, lequel peut tout parfaire : 
Dont je ne puis le joyeulx contrefaire, 
Considérant tant piteuse grevance. 

Et s'il estoit à quelcun homme advis 
Que follement je feisse telz devis, 

Et que je n'aye de me plaindre bon droit , 

Je luy supplie qu'il vienne vis à vis : 

Il congnoistra que je fauldroye envis 
De luy respondre à ce cas et endroit 
A mon advis ainsi qu f appartiendrait, 

Cause pourquoy ma raison soustiendroit 
Que mil hommes autrefois ay veu vifz, 

Saintz, gentz, joyeulz, jeunes, et qu'orendroit 
Pour nulle rien ung d'eulx n'en reviendrait . 
Las! celle mort trop fait piteux convis. 

La guerre avons, mortalité, famine; 

Le froit, le chault, le jour, la nuit nous myne; 
Quoy que façons, toujours nostre temps court; 
Pulces, cyrons et tant d'aultre vermine 
Nous guerroyent ; brief, miser e domine 
Nos meschans corps, dont le vivre est trescourt . 
Ung grant mondain ou bien homme de court 
Remply d'orgueil sur un beau cheval court, 

Qui a jeunesse et d'or toute une myne; 

Diroit tantost que mort n'a sur luy court ; 

Cray que si a, et que bien tost accourt, 

Dont trompé est si son cas n'examine . 

Davantaige fortune nous court sure. 

Dont maintes fois le peuple en vain labeure, 
Car ce qu'ilz ont à grant peine amassé 
Par si long temps se pert en bien peu d'heure, 
Et tant souvent que rien ne leur demeure, 

Soit en avoir, en argent, ou en blé : 

Ils perdent l'ung, l'autre leur est emblé; 
Aucunes fois à plusieurs a semblé 
Que Dieu leur nuyst et point ne les sequeure ; 
Les ungs de froit ont maintes fois tremblé, 
Aultres par fain ont les mors ressemblé . 

Voyant cecy, ay je tort se je pleure! 

Les pans pillent leurs moyens et plus bas, 

Les moyens font aux moindres maintz cabas, 
Et les petits s'entre veulent destruire ; 

Telz qui n'ont pas vaillans deux meschans bas 
Voit-on souvent avoir mille debatz, 

Aulcunes fois se navrer et occire . 

Ainsi par l'ung l'autre souvent mal tire, 

Et d'eulx mesmes se procurent martyre . 

Il fut assez d' aultres plus beaulx esbatz . 

0 Dieu, qui es nostre vray pere et sire, 

Nostre fait va huy mal et demain pire, 

Quant de telles afflictions nous batz. 

Tant d'autres cas nous procurent ennuys, 

Et la moytié de nostre temps en nuitz 
Est employé , dont je meurs , ou bien pris ; 

En y pensant , je me tourmente et nuys; 

Pour en yssir ne trouve porte ne huys; 

Ung seul plaisir m’est plus cher que cyprès; 
Et quant je voy et considéré après 
Que celle mort nous poursuit de si prés , 
Pensez l’ennuy et le mal où je suys; 

Je vays plourant par chemins , boys et prés , 
Et me convient dire par motz exprès : 

J’ay beau plourer ; aultre chose n’y puis. 

Quant bien au fait d Alexandre je pense , 

Si grant seigneur et de telle despence, 

Qui du monde fut gouverneur unicque, 

C’est à bon droit se ma joye suspence; 

Mon mestier est que je pense et despence, 
Chargé de dueil comme homme fantastique . 

0 roy David, prophète pacifique, 

Sanson le fort, qui tant fus autenticque, 
N’avez vous sceu faire à mort recompense? 

0 Salomon, saige dit en publicque, 

Puisque la mort contre telz gens s 9 applicque, 
Que vaudroit-il en demander dispense? 

Et en noz jours ce prince de saigesse, 

Le bon duc Jehan, nompareil en largesse, 

Ne le priât mort par son cruel oultraige? 

Certes si ftst, dont amere destresse 
A longuement esté nostre maistresse ; 

L’avoir perdu nous fut haultain dommaige ; 
Fier fut aux fiers, aux bons doulx en couraige, 
Prudent en faitz et begnin en langaige ; . 

Autant valloit qu’ung scelle sa promesse ; 
Oncques ne fist ung deshonneste ouvraige; 

Des benoistz cieulx lui doint Dieu l’heritaige, 
Car à son temps pere estoit de noblesse. 

Ainsi ung jour noz meschiefz advisoye, 

Et à par moy en y pensant visoye 
Que tous tirent à ce piteux trespas ; 

Ês cronicques anciennes lisoye 

Par lesquelles maintz hommes devisoye, 

Haultz et puissans, qui ont passé le pas, 

Et nous mesmes trop plustost que le pas 
Allons après, de ce ne doublons pas. 

Pourquoy mon cueur de douleur ravysoye 
Et luy donnay ung tant piteux repas 
Que je perdy de raison le compas, 

Tant que ne sceu que je fis ou disoye. 

En ce penser et oultre tout cecy , 

Pour augmenter mon douloureux soucy, 
Continuant le dolent desconfort 
Qui durement m'avoit le cueur noircy, 

Vint une voix qui me dist tout ainsi : 

« Mort de nouveau a fait bien grand effort y 
Le duc Françoys et conte de Montfort , 

Et Richemont qui tant fut bel et fort. 

Est décédé, Dieu le prent à mercy . » 

Mais je croy bien que le sçavez au fort, 
Pource vous pry d? avoir bon reconfort : 
Aultres que vous y ont perdu aussi . 

Des plus dolens dessoubz la lune l'un 
De ce grant cas qui est à tous commun 
Que celle mort nostre bon maistre a prins, 
Ce jour je vy nobles clercs et commun 
Tant fort pleurer quHl sembla que chascun 
N’eust oncquesmais aultre mestier aprins ; 

Si fus de dueil tellement entreprins 
Que mon ennuy ne peut estre comprins. 

Las! ce me fut ung trespiteux destin . 

Mort, tu as mys grant chose à petit pris , 

En jeunesse as nostre prince sour prins; 

Mais tes faitz sont de n’espargner aulcun. 

2 

0 Mort , combien ta mémoire est amere 
A ceulx qui ont bonne fortune amere, 

Vivans en paix et non pas justement ; 

0 trescruelle, soubdaine et sans lumière, 

Tu n'as en mal seconde ne première, 

On ne te peut descripre bonnement . 

Plus a en toy de douleur et tourment 
Que comprendre ne peut entendement, 

Soit de Platon, de Virgille ou Omere . 

D'ame et de corps tu fais séparément, 

Trop subit est ton faulx advenement. 

Ces motz sont vrays, nonpas ditz de commere 

Las! or n'a il fors huyt ans dominé, 

Après que Mort avoit exterminé 
Ce bon duc Jehan dont j'ay fait mention, 
Duquel fut filz tant bien moriginé, 

Qui, tout son cas au long examiné, 

Doit posséder d'honneur la mansion . 

En armes mist corps et intencion, 

A gens vaillans gaiges et pension 
Donna si grans, par sens illuminé, 

Que des Anglois la grant contention 
Ravalla bas ainsi que ostention 
Fait son procès, s'il est bien fulminé . 

En son temps fut de Bretaigne le chef. 

Mort } tu F as prins et mis ses jours à chef. 
Dont je mauldy toy et tes piteux faitz; 

De toy viennent ennuys, douleurs, meschief , 
Larmes, soupirs, tordre mains, tirer chef, 

Cest tout le bien qu’onques tu fis et faitz, 

V eu qu y aussi tost les loyaux et parfaitz 
Que les mauvais prens, destruitz et deffaitz, 

Et n y en peut ung revenir de rechief. 

Si j y appelle tes ouvraiges infaitz, 

Il me semble que point ne me forfaitz, 

Car nostre temps maines à fin trop brief. 

Tant a de maulx doncques oà tu arrives, 

Tant sont aussi tes maniérés chetives, 

Tant il est fol qui fort ne te redoubte, 

Tant de grans gens de leur vie tu prives, 

Tant on congnoist ton fait sans que Vescripves, 
Tant en y a qui en toy ne voyent goutte, 

Tant s* endorment qui là doyvent Fescoute, 

Tant sont asseurs en grant dangier et doubte, 
Tant ont de maulx tous ceulx que tu estrives, 
Tant de meschiefz advenir par toy doubte, 

Tant en mon cueur dure pensée boute, 

Tant que riay plus nulles plaisances vives. 

Car nous voyons que noblesse et avoir, 
Jeunesse, force, ou riens qu'on puisse avoir, 
Beaulté, amys, et tout ce qu'on peut dire, 
Que preferer les aultres en sçavoir 
Ou pour honneur du monde recepvoir, 
Homme ne peut à la mort contredire . 

Rien ne nous vault despiter ne mauldire, 
Soyons joyeulx ou nous despitons d’yre, 

Car il nous fault acquiter ce debvoir, 

Il n'est celuy qui le puisse desdire; 

Mais la cause qui le me fait redire, 

C'est pour les cueurs d'y penser esmouvoir . 

Se triste suis et mon cueur s'appareille 
A grant douleur, j'ay perte nompareille 
De ce bon duc qui tant de biens faisoit; 
Mais tout ainsi que doulant cueur traveille, 
Et que d'ennuy moult souvent se reveille, 
Ung soir m'avint que plus! ne me chaloit 
De vie ou mort, mon sens se ravalloit, 

Mes yeulx plouroyent, mon esprit se douloit. 
Lors Dieu, qui tous desconfortez conseille, 
M'informa bien que pas il ne vouloit 
Me faire moins d'amitié qu'il souloit : 

Si me trouvay appaisé à merveille . 

Pour ce prince qui jeune décéda , 

Comme j’ay dit, vint et luy succéda 
Ung sien frere qui grandement valut 
Pierre nommé, et tant bien procéda 
Qu’à son peuple franchise concéda 
Et le nourrir tresrichement voulut ; 

De ma pitié doulcement luy chalut, 

A le servir me choisit et esleut, 

Et de ses biens largement me céda. 

La mort depuis aussi le nous tollut : 

Repos és cieulx ayt son ame et salut. 

Son droit régné sept ans point n’exceda. 

Après ces deux princes derrains nommez, 

Qui en valeur furent tant renommez, 

Ung ancien, leur oncle tresnotable, 

Leur succéda quant mort les eut sommez 
Et de son dort meurtris et assommez. 

Artus eut nom, de France connestable, 

Saige, vaillant, vertueux et estable , 

Aux ennemys cruel et redoubtable. 

Or ont esté ses jours brief consommez 
En quinze moys, c’est cas espoventable. 

Ha! qu’est cecy, fortune tresmutable, 

Tant de maulx fais qu’estre ne peuvent sommez. 

Qui pourroit veoir tant de mutations 
Sans en faire grans lamentations ? 

Pas riay vertu pour porter telle charge ; 

Si rien valoyent argumentations , 

Dont nous viennent telz supplantations , 

Veu que le monde est tant grant et si large 
Que ri a prins mort les gens de moindre marge 
En les couvrant dessoubz sa noire sarge, 

Non pas noz ducz , nos confortassions, 

Qrielle a passez en sa dolente barge ; 

Contre son trait ne vault escu ne targe . 

En douleur sont ses délectations . 

Par ceste mort je sens guerre mortelle ; 

Mort elle fut desoncques tresrebelle ; 

Belle ri est pas, gente, ne advenante, 

Venante à coup, et voulentiers se celle , 

Celle fait tant que tout hault bien chancelle, 
Ancelle est donc dommageuse et meschante ; 
Chante qui veult, elle est toujours dolente, 
Lante à tout bien et en mal excellente, 

Cellente aussi d'avoir malle nouvelle ; 

Elle est de tous haultz meschiefz contenante, 
Tenante en soy tristesse permanante, 

Manante en pleurs et douleur eternelle . 

Ha! mort, par toy si tresgrant douleur maine. 

Et par regret qui ainsi me demaine, 

Que je ne sçay quelle part me doy rendre. 

Penser me tient, foiblesse me pourmaine. 
Souvenir me ard, desplaisir me ramaine, 

Peine et soucy me veulent le cueur fendre, 
Couroux m’a fait par angoisse deffendre 
Ne m’es jouir ne à liesse entendre; 

Langueur me veult avoir en son domaine , 

Fureur m’assault; qui me pourra deffendre / 

Et desespoir vient chez moy logis prendre, 

Qui trop de gens avecques luy amaine. 

Ce m’est force que d’aise me déporté. 

Car je la sens desja prés de la porte, 

Et vient loger dedans ma fantaisie; 

Je m’esmerveille comme sur piedz me porte 
Et que la mort tout à coup ne m’emporte, 

Qui longtemps a m’a prins en sa choisie ; 

Rien ne me plaist ; estât ne courtoysie; 

Je veille en pleurs, je dors en frenaisie; 

Il n’est chose que ma douleur supporte; 

Pire est mon mal que n’est paralisie; 

Ma jeunesse est de tout bien dessaisie, 

Et me desplaist du bien qu’on me rapporte . 

Quant desespoir et ses gens devant dis , 

Qui me sembloïent des gens plus de dix, 
Furent venus au plus prés de la place, 
Effrayé fu en maintien, fàitz et ditz, 

Oncques homme ne fut tant estourdis. 

Le cueur m'en fault et la vertu s'efface . 

Ha! desespoir, malle mort te defface, 

Je n'ay mestier que douleur contre/ ace, 

Assez m'en vient par ses hostes maulditz. 
Lors me gettay contre terre la face, 

Et dis ainsi : « Or ne sçay que je face, 
Desconfit suis et plus n'y contre ditz. » 

Le fourrier vint, qui trouva tout ouvert; 

Ne sçay s'il fut vestu de noir ou vert, 

Car regarder ne l'oserent mes yeulx. 

Tantost après tout l'ost fut descouvert, 

Et se vindrent loger soubz le couvert; 

Mais desespoir n'entra pas avec eulx. 

A ma vie je ne vi gens auiieux, 

Fourragé ont tantost tous les hostieulx, 

Et si n'en ay ung seul bien recouvert. 

Je croy que Dieu ne mist onc soubz les cieulx 
Tant ords pillars ne si mal gracieulx. 

Celuy gaigne certes moult qui les pert. 

Si dys adonc : Desespoir , maulvais hoste, 
Esloigne toy et aussi tes gens oste, 

Qui desja m’ont si grandement pillé 
Que ma vertu est demourée froste; 

Rien n’ont laissé sus , ni jus, ne decoste, 
Oncques ne fu en ce point habillé , 

Mon sentement ont lié et billé, 

Et puis après l’ont par les yeulx cillé , 

Tant qu’il n’y voyt nulle chose à sa poste , 

Et si ne sçay comme il soit dessillé ; 

Ainsi m’ont ilz de tous biens exillé, 

Et pour disner m’ont mis rage en composte. 

De raison n’ay pas tant comme une mouche ; 

Ma vertu est semblant la vieille souche 
Qui a finy de son temps tout le terme. 

J’ay sceu parler , or ay mute la bouche , 

J’ay beau regard qui est devenu louche, 

Foible me sens qui fu aultre foys ferme; 

Je fu joyeulx, or ay je à l’ail la lerme 
Incessamment , qui ma douleur conferme; 

Mon honneur est converty en reprouche; 

Plus n’ay senté, je suis du tout enferme ; 

Ainsi me va du temps, je vous afferme, 

Dont plus ne quier fors que la mort me touche. 

3 

Se j’eusse esté hermite en ung hault roc , 

Ou mandiant de quelque ordre à ung froc, 
J’eusse eschevé grant tribulation. 

Ung laboureur qui a cherrue et soc , 

Fourche, ratteau, serpe, faulcille et broc, 

En son œuvre prent consolation ; 

Mais moy, tant plain de désolation, 

Meschant nasqui soubz constellation 
D’infortune , qui ne vault tant soit poc, 

Et ay vescu du vent de dation, 

Remply d’orgueil et cavillation; 

Suis mieulx pugny que ceulx qu’on met au croc. 

Il ne me chault de Gaultier ne Guillaume, 

Et aussi peu du roy et son royaulme ; 

Je donne autant des rez que des tondus, 

Car, quant courroux me frappa au heaulme , 

Tel coup senty de sa cruelle paulme 
Que mieulx mefust avoir esté pendu. 

Les jeux passés me sont bien cher vendus; 
J’avoye aprins coucher en litz tendus, 

Jouer aux detz, aux cartes, à la paulme ; 

Que me vault ce, mes cas bien entendus ? 

Tous mes esbatz sont pieça despendus, 

Et me convient reposer soubs le chaulme. 

J’ay en robes de martre et de bievre , 

Oyseaulx et chiens à perdris et à lievre ; 

Mais de mon cas c y est piteuse besongne. 

S y en celuy temps je fu jeune et enrievre. 
Saluant dames , à Tours , à Meun sur Hievre, 
Tout ce qu y en ay rapporté , c y est vergongne , 
Vieillesse aussi, rides, toux, boutz et rongne, 
Et mémoire qu y il fault que mort me pongne, 
Dont j y ay accès trop plus maulvais que fievre, 
Car je congnois que tout plaisir m y eslongne, 

Et à la fin que vérité tesmongne : 

Je me voy nud de sens comme une chievre . 

Or m y est il donc tresgrandement meschu, 

Qui me vy hault et me sens si bas chu 
Que je n y ay plus aulcun qui bien me vueille; 
Mes maistres mors, mon honneur est decheu, 

Et tout malheur m y est en partaige escheu; 

Il est bien temps que griefvement me dueille . 
Est il meschief que mon cueur ne recueille ? 
Certes, nenny . Tremblant comme la fueille 
Seray toujours tant que mort m y ait receu; 

Si luy supply que en sa maison m y acueille, 

Et que les fruitz de mes gr ans ennuys cueille, 
Car vivre plus au monde ne m y est deu . 

J’ay voyagé en Anjou et en Perche ; 

Comme celuy qui confort quiert et cherche, 
Mais j’ay trouvé grant malheur en embusche , 
Lequel m’a prins et signé de sa merche, 

Et me donna ung si grant coup de perche 
Que peu s’en fault qu’à terre ne tresbuche. 
Estonné suis tant dur qui hault me huche; 

Je n’oy plus rien , mais sourd comme une bûche 
Suis devenu ; les ennuys où je perche 
Me pourvoyent pas en une bien grant huche; 
One on ne vit plus de mouches en ruche, 

Ne de frey au ventre d’une perche . 

Je suis garny de sancté langoureuse, 

J’ay lyesse peinible et douloureuse, 

Et doulx repos plain de melencolie. 

Je ne vi plus, fors en seurté paoureuse, 

La clarté m’est obscure et tenebreuse, 

Mon sentement est devenu folie. 

Comblé de dueil, pour faire chiere lye 
De tous esbatz je ne donne une alye, 

Mais treuve paix grandement encombreuse ; 
Plus j’ay de maulx et moins me humilie . 
Advisez donc se ma vie est jolye, 

Mais que la mort soit de moy amoureuse. 

L’arbre sec suis portant d’ennuys verdure, 
Vivant en mort, trouvant plaisance dure, 
Noyant de soif en la mer asséchée, 

Tremblant je sue et si ars en froidure, 

En dueil passé ay mal qui sans fin dure, 

Et ma santé d’infection tachée. 

En plains et pleurs ma lyesse atachée; 

J’ay corps entier dont la chair est hachée, 

Et ma beaulté toute paincte en laidure ; 

Au descouvert s’est ma joye cachée, 

Et en mon ris est tristesse embuschée 
Que doulcement en grant yre j’endure . 

Des biens mondains n’ay vaillant une plaque, 
Mais des douleurs plus de plaine une caque 
Sens en mon cueur, de ce point ne me mocque; 
Je voys aux champs sus ma petite hacque, 

Là conviendra que la dague je sacque, 

A celle fin que ma vie défroqué, 

Par la cause qui à ce me provocque; 

Trop cruel est : helasî je me revocque 
D’avoir ce dit; par monseigneur sainct Jacque, 
Je m’en repens, la grâce Dieu invocque 
A deulx genoulx, ostant bonnet et tocque, 

Luy suppliant qu’à mon adresse vacque. 

« Ha ! Dieu, par qui je vueil mourir et vivre, 
Je te supply me faire brief delivre 
De tant de maulx que j’ay à soustenir; 

Je pers le sens tout ainsi comme le yvre, 

Et ne congnois ne par cueur ne par livre 
En quel façon je me doys maintenir ; 
Pourquoy te pry m’avoir en souvenir, 

D’autre ne peut mon reconfort venir, 

A toy me rens , à ta mercy me livre: 

Tant de meschiefz je congnois m’avenir 
Que je ne sçay que faire ou devenir, 

Car de plaisir n’ay plus once ne livre. 

« Tu es le maistre et je suis ta pouvre œuvre, 
Regarde moy, tes yeulx de pitié euvre, 
Puisque faire me daignèrent tes mains; 
Impossible est que ma pouvreté cueuvre, 
Chascun la voit, je la monstre et descueuvre 
Par tous les jours et desoirs, et demains. 
Plaise toy donc, aucun de ces demains , 
Bannir le dueil en quoy toute heure mains , 
Car, se par toy santé je ne recueuvre, 

Maudit me voy entre tous les humains, 

Et va mon fait toujours de plus au moins , 

Se ta grâce prochainement n’y œuvre. 

« Souverain Dieu , créateur eternel , 

Infini bien , gouverneur paternel, 

Haulte bonté dont toute autre procédé, 

Vray filz nasquiz du ventre virginel, 

Dont s’esbahist l’usage maternel , 

Mais fors à toy si digne cas ne cede, 
Merveille grant qui tout autre œuvre excede, 
Or n’est il sens que cestuy ne précédé , 

Qui a vaincu l’adversaire infernel, 

Tresdoulx Saulveur, ta grâce me concédé , 

Tu n’as premier ne qui après succédé : 

Je te requiers repos sempiternel. » 

Tantost que j’eu faicte mon oraison, 

Il me fut mieulx et sans comparaison 
Que paravant, dont tresbien il m’advint. 

Dieu m’envoya visiter par Raison : 

Bien grant mestier en estoit et saison , 

Car trespiteux me trouva quant el vint ; 

Des ennemys de mon sens plus de vingt 
Me guerroyoient , mais, si tost qu’el sourvint, 
Loin tous dispers vuyderent la maison, 
Pourquoy mon cueur bien rappaisé devint 
Et de grâces luy rendre me souvint, 

Comme à celle dont j’eu des biens foison. 

Que bonnement racompter je vous sceusse, 
Ne que langue suffisante à ce eusse, 

Pour exprimer de raison la beaulti 
N’ entendement parquoy je la conceusse, 

De m*en vanter sans ce que vous deceusse , 

Il ne m y est pas possible en loyaulté. 

Bien ressembloit estre de royaulté , 

Et vey plusieurs luy faire feaulté. 

Mais qu’onquesmais en ma vie apperceusse 
Rien si luysant ne de tel nouveaulté, 

Certes ne fis : et plus vault sa bonté, 

Car sans elle trop de griefz maulz receusse . 

Or entendez quelle fut sa venue. 

Point n y arriva comme meschante nue, 

Mais richement de vestemens aornée, 

Et descendit en une belle nue, 

Par un doulx temps, d y une pluye menue. 
Depuis ne vey la pareille journée, 

Tant fr esche fut et si bien séjour née, 

Et plus que aultre richement atournée; 

Si luy priay d! estre en sa retenue, 

Lors envers moy s 9 est doulcement tournée : 
Comme celle qui est pourjecours née, 

Dame de sens, renommée et tenue. 

De ses beaulx yeulx , qui sont plus que nature 
Ne peut ouvrer en nulle créature 
Doulx et rians, ung regard me trqpsmist 
Qui me donna au cueur une poincture , 

Si tresplaisant et de tel nourriture 
Que mon soucy presque tout se demist ; 

Puis à marcher droit envers moy se mist, 

Comme son vueil l’endura et permist . 

De ce me vint belle et bonne adventure, 

Car tant à moy secourir se soubmist 
Que loyaulment me jura et promist 
Me faire brief de tous biens ouverture . 

Pensez se j’eu le cueur bien esjouy 
Quant ces beaulx motz de la dame j’ouy , 

Car grant mestier avoye de secours . 

Me fist il bien? Ce vous respon-je ouy, 

De tel plaisir oncquesmais ne jouy , 

Et ne se peut racompter en temps cours. 

Doncques, Raison, en vous est mon recours , 

Cause pourquoy venue estes le cours 
Me secourir et m’avez res jouy ; 

A vous servir veulx employer mes jours, 

Ou soit és champs, és villes ou és cours. 

Puisque mon mal s’en est par vous fouy. 

4 

Je mercye Dieu qui tant de biens m y envoyé, 
Et vous aussi, car plus je ne sçavoye 
Que je. deus^e faire ou dire à ma dame; 
Mes povresyeulx de larmes je lavoye, 

En tel douleur qu y il n y est nul qui le voye 
Que grant pitié il n’ayt se point il m’ame; 
Mon sentement gisoit dessoubz la lame, 

Ma fantaisie estoit en haulte game, 

Car tout Vennuy du monde je Pavoye, 
Presque destruit, voire de corps et (Pâme, 
Mais la veuè de vous à qui me clame 
M y a presque mis de repos en la voye . 

Lors elle entra en mon entendement, 

Qui vuyde estoit et pillé grandement 
Par desespoir et les gens de la suyte, 

Et riy trova que disner bonnement, 

Sinon ung pain de foy tant seullement 
Assez petit, mais de bien bonne cuyte; 

Et toutefois elle est de tel conduicte, 

En grant valeur et saigesse tant duicte, 
Que bien ne fault, sens ne gouvernement; 
En quelque lieu qu'elle maint ou habitte , 
Paix entretient et met tout mal en fuyte, 
Corps et ame repaist suffisamment. 

Son pourvoyeur fut sens , lequel avoit 
Vivres foyson , ainsi comme il devoit, 

Et commanda que Von dressast les tables ; 
Gouvernement qui bien servir sçàvoit 
Les officiers doulcement esmouvoit 
Par parolles sages et prouffitables. 

Raison s’assist, gardant termes e stables, 

Et avec el plusieurs dames notables ; 
Providence de trencher la servoit, 
Discrétion portoit metz acceptables, 
Docilité en vaisseaulx délectables 
Servit de vin és foys qu’elle buvoit . 

A ce convy que Raison ordonna 
Ne demandez se foison ordonna, 

Car ces presens sont bien d’autre valeur 
De reconfort; ses biens m’abandonna, 

Dont largement et tresgrant foison a, 

Et fist cesser mes ennuys et douleur, 

Puis sagement et sans nulle chaleur ; 

Sans varier en maintien ne couleur ; 

Bien doulcement avec moy sermonna 
En beaulx termes et langaige meilleur 
Que les humains n’eurent oncques du leur, 
N’ un tout seul mot mal à point ne sonna . 



\ 

Et si me dist : « Mon enfanter entens : 
Estre dolent bien souvent en son temps 
Cest le propre de la fragilité ; 

Fortune tient tes esprits en contendz, 

D’elle ne peut toujours estre contens, 

Tous ses faitz sont variabilité; 

S’anuyt te tient en grant habilité, * 
Demain te rend en basse humilité 
Ou pouvreté, à quoy jamais ne tens; 

Mais quant el fa ainsi débilité, 

Souvienne toy d’avoir virilité, 

Qui trop mieulx vault que mil escus contens. 

« Fortune fait ses presens incertains , 

Tainctz de douleur, avironnez de plains. 
Plains de regretz, de larmes et meschance, 
Mais chance y ont joyeuse souvent maintz, 

A ins congnoistre ses doulans faitz et vains; 
Vaincz la doncques par cautelle et sçavance ; 
Avance toy, monstre ton excellence, 

Lance te fault oà n’ayt oultrecuy dance, 
Dance en la main de plus petis compaings, 
Poings en ton cueur la vertu de constance , 
Tance à toy seul contre folle plaisance; 
Aysance nuyst aux dissoluz mondains . 

« Fortune doys congnoistre de pieça, 

Car ; s’aujourd’huy tu luy vois le pié ça, 
Soubdainement autre part le remue ; 
Aulcunesfois les biens grans despieça 
Et les deffais mist hault et rapiéça. 

Son mouvement en peu d’heures se mue, 
Des saiges gens n’est pas ferme tenue, 

Mais en tous cas est de fermeté nue, 

De loyaulté trop petite piece a; 
Tantosts’en va aussi tost est venue; 

Son service est doubteuse revenue. 

Et sa douceur d* amertume a pieça. 

« Veulx tu doncques sembler à beste bruite , 
Insensible, meschante et mal instruite / 
S’il te souvient quelque chose diverse ; 

Ta valeur est trop aysement destruicte 
Et de sagesse en folie construire, 

Puis que tous jours si follement se verse 
Qu’à desespoir en sa lignée perverse 
Tu es submis, et tant qu’à la renverse 
T’avoit getté, se n’eusse esté induite 
De te venir ayder à la traverse . 

A toy mesmes es tu partie adverse, 

Car, se tu chez, ce n’est que de ta luite. 

« Hé! fa pas Dieu donné assez puissance, 
Entendement et de moy congnoissance, 

Qui de tout sens tient université? 

De vertu suis source, mere, naissance, 

Car sans raison tu n'as nulle aultre essance 
Qui ne te mette en controversité . 

Prens reconfort en ton adversité, 

Mourir te fault et es à vers cité . 

Peu durera du monde la plaisance, 

Et, se tu tiens ceste perversité, 

Bien pourras choir en tel adversité 
Que des testes porteras ressemblance. 

« Mais je te dy, et sçaches tout pour veoir. 
Que tu peux bien à tous ces cas pourvoir, 
Quant tu vouldras de ma raison user, 

Se toy mesmes ne te veulx decepvoir. 

Je ne puis pas bonnement concepvoir 
Que fortune te sçauroit abuser, 

Car tu la peut approcher ou ruser, 

Estre son serf ou ses jeux reffuser. 

Et chascun jour le doibz appercepvoir. 
Contre les bons jamais ne veult muser. 
L’impacient ne se peut excuser 
Qu'il ne la face encontre luy mouvoir. 

« Aulcunes fois ung homme se tourmente 
D'avoir perdu cinq soubz et s'en guermente 
Plus fort que tel qui pert des escuz cent , 

Ou tout son bien . 'Or cil qui tant lamente 
Et tel douleur en son cueur en ramente, 

Assavoir mon se plus riche s'en sent ? 

Croy que nenny ; tout bien luy est absent, 

Plus s'en complaint et plus en mal descend 
De corps et biens, ne croy que je ten mente; 
Mais le saige qui à Dieu se consent 
Et le mercye en cueur et par assent, 

Voit on après que sa richesse augmente . 

« Se tu veulx donc fuyr celle fortune, 

Qui toujours n'est au foible ne fort une, 

Ne dy pas tiens les biens qu'elle te preste, 

Car, supposé qu'à ton gré te fortune 
Aultant ou mieulx qu'aultre dessoubz la lune, 
Parquoy ton cueur à grant joye s'appreste, 

Tu doibs penser que tantost elle est preste 
De ravoir tout, quant son vueil s'y arreste, 

Et ne luy peuz nuyre pour ta rancune ; 

A son compte jamais rien ne luy reste. 

Donc qui plus fait avec elle conqueste 
Ne doit tenir pour sienne chose aulcune. 

« D’elle eut les biens à telle condition , 
Nonpas par don ne par vendition , 

Mais seulement qu’elle les peust reprendre 
Quant luy plaira , sans contradiction. 

Donc ne dois pas nommer per diction 
Ce qu’el te prent qui est sien sans mesprendre. 
Plaisir t’a fait, se le sceusses comprendre , 

De les f avoir tant laissés ; se reprendre 
Les veut, de ce fay ta déduction 
Que tort ne fait ; ainsi le te fault prendre; 
Aultre leçon ne peux meilleure aprendre 
Pour eschever grant malédiction . 

« Semblablement, ceulx qui ont de nature 
Prins et receu sens, vie, nourriture, 

Sont obligés à mort rendre leur corps, 

Et a Dieu mis ceste loy de droicture 
Qui commune est à toute créature . 

Comment veux tu donque fen mettre hors, 

Ne en avoir si douloureux remors ? 

Pour ton plourer ne reviendront les mors, 

Et toy mesmes yras en pourriture; 

Pren reconfort plus que tu n’as amors, 

Ou folye de sa bride à haultmors 
Pourra mener ton ame en adventure. 

« Tu plains la mort de tes princes passez 
Et trop tost ont esté des tresp assez; 

Mais que te vault en mener tel effroyi 
Pense en ton cas , tu congnoistras assez 
Qu'ilz demourront là où sont enchâssez , 

Puis que payé ont le dolent deffroy . 

Les preux sont mors, Hector et Godefroy , 

Et tant d’autres , Lancelot et Geofroy 
A la grant dent, qui ne sont rapassez; 

Ceulx qui sont vifz , pape, empereur et roy, 
Viendront aussi à ce piteux desroy . 

Ne pleure plus, tes yeulx en sont lassez . 

« Quant tu lyras le Rommant de la Rose, 
Les faitz rommains, Jules, Virgile, Orose, 
Et moult d’aultres anciennes hystoires, 

Tu trouveras que mort en son enclose 
A prins les grans et a leur bouche close, 
Desquelz encor florissent les mémoires, 

Par leurs bienfaitz et œuvres méritoires 
Qui de vertus ouvrent les inventoires . 

En détestant toute meschante chose. 

Peu prisèrent richesses transitoires . 

Or ensuy donc des biens les monitoires, 

Et de mourir comme loyal propose . 

5 

« Rendz toy à Dieu , et ton couraige change , 
Rendz luy honneur , rendz luy gloire et louenge, 
Recongnois le pour ton seigneur et maistre, 

Car envers toy n’a pas esté estrange, 

Mais fa baillé ame qui, sans estre ange, 

N’a pareille créature en son estre ; 

Point ne fa faict sans entendement naistre, 

Com les bestesqui vont par les champs paistre; 
Ains toy venu d’ord lymon, boe et fange, 

T’a faict digne d’avecques luy repaistre, 

En paradis pour à jamais y estre . 

Plains doncques peu de ce monde l’eschange. 

« D’aultres causes de l’aymer mille y a, 
Considérant comme il se humilia. 

Quant il voulut se faire à toy semblable, 

Puis avec toy se mist et se lia, 

Et ton ame des enfers deslya, 

Qui luy cousta ung pris inestimable . 

N’est il donc bien licite et convenable 
Que tu peines de luy estre agreabk? 

Pource te pri et requier, di luy : « Ha! 

« Mon Créateur, qui tant es amiable, 
a Pren à mercy ton servant misérable , 

« Lequel péché de toy desalia. » 

« Tu as ton cueur si bas mis et posé. 

Et entreprinSy conclus et proposé 
D y y trouver paix, santé, ayse et repos; 

Faulte de sens fa ainsi disposé, 

De ton plaisir souvent et déposé . 

Propose bien : Dieu juge des propos . 

Les mondains biens sont dfamer tous compostz. 
Pren que tu ayes richesses à plains pos, 

Tu les gardes en dangier ; et, posé 
Que tout viendroit au gré de tes suppos 
Pour aulcun temps, saiches, pour tout expos, 
Que brief seras à la mort imposé . 

« Assez d f aultres passions naturelles, 

Tant de V esprit comme des corporelles, 

Tiennent tes sens en tresgrant servitude, 

Mesmes des faitz et choses temporelles. 
Souventes fois as tu mal temps pour elles, 

Et desplaisirs en tresgrant multitude, 

Par peu penser en la béatitude 

Des benoistz deux; ha! quelle ingratitude ! 

Que n 9 uses tu de tes vertus morelles, 

En desprisant le monde et son estude? 

Tu m y entens bien, ou as l’ engin trop rude. 
Pource metz y provisions réelles. 

« Puisque de mort aulcun homme n’eschappe, 
Mais tout ravist soubz son mantel et chape, 

Et qu’en ces faitz n’a réparation , 

Empereurs , roys, âucz, contes, et le pape, 
Tous maine à fin, n’est celuy qu’el ne hape, 
Pour t’exempter n’as point d’exception . 

A Dieu servir fay préparation . 

S’ ainsi le fais, rémunération 

Auras de luy ; aultrement, s’il te frappe 

De sa fureur, croy ma narration , 

Puny seras sans modération, 

0 les dampnez, soubz tresobscure trappe . 

« Et pour parler de ce dont tant te plains, 

Des grans ennuys et douleurs dont es plains, 
Des povretés et miseres du monde, 

Et qu’en pleurant souvent par boys et plaings , 
Quand j’ay congneu et entendu tes plains, 

Il est raison et droit que te responde. 

Tu as esté tout ton temps tresimmonde, 

Fier, arroguant, despiteux, dont je fonde 
Que tous les maulx desquelz tu te complains 
Sont moins que riens et que peu t’en abonde , 
Quant au regard de Toffence profunde 
Que chascun jour commets : tien fen certains. 

« Ha! se ton cueur tant de maulx pour yre a, 

A ton trespas pense que pou rira , 

Car à faire as une dolente y ssue ; 

Ton ame és cieulx ou en grant paour yra y 
Et ta charongne en terre pourrira ; 

Plus tost fauldra qu'elle ne fut tissue. 

A ce départ le fort et lent y sue . 

Lave toy bien et ton deffault essue, 

Car qui bonté en soy ne nourrira 
Trop plus fol est que s'il portoit massue . 

Ceste chose doibt estre à chascun sceue, 

Et que le juste en gloire florira. 

« Considéré le temps qui est passé , 

Vise comment tu Tas bien compassé, m 
Présentement fay bien et fy efforce; 

Tost et plustost tu seras trespassé 
Par ung trespas dont nul n'est rapassé; 

Or ne te fie en ta beaulté ne force. 

Mort met tous sus corn chevaulx à la Force, 

Sans aulcun bien en laisser aller fors ce 
Que Dieu servant tu auras amassé. 

Ne seuffre pas que l'ennemy te force, 

Trouver pourras secours avec confort, se 
Ton vouloir n'est de bien faire lassé . 

« Dieu tout puissant , par son divin gouverne , 
Tous ses haulzfaitz tant saigement discerne 
Qu’on ne peut riens adjouster ne hors mettre . 
A son sainct nom tout genouil se prosterne. 
Boy , je te pry , du vin de sa taverne. 

Et bien sçauras ta folie desmettre. 

Pense comment il s'est voulu soubz mettre 
Et te soubmetz à luy, veu que promettre 
Te veult le bien qui paradis concerne. 

Ne vueille plus telz murmures commettre. 
Mais luy supply tes deffaulx te remettre: 

Lors verras cler sans moyen de lanterne. 

« Pren que tu as par cinq cens ans esté 
Seigneur entier en yver et esté, 

Et que soubz toy tout le monde ayt vescu, 

Tes ans passez n’ont guer es arresté; 

Ton présent temps est à mort apresté, 
Vieillesse fa desconfit et vaincu. 

De tes trésors la valeur d’ung escu 
N’emporteras ne lance ne escu, 

Et, se tu n’as paradis conquesté, 

Mieulx te vaulsist certes n’avoir onc eu 
Ame, los, biens, corps, piedz, teste ne eu, 
Puis qu’aux mauvais enfer est apresté. 

« A peine peulz haultes choses entendre , 
Pourquoy tu as P entendement trop tendre , 

Mais je te veulx tenir à mon escolle; 

Se tu le veulx à moy du tout attendre , 

Je te feray à si bonne fin tendre 
Que changeras ta folle chaulde cole; 

Recours à moy comme à ton prothecole, 

Car celle suis qui le sens aux gens cole, 

Et nul sans moy ne peut à bien estandre ; 

Note mes ditz et souvent les recole; 

Ne seuffre pas que folie t’acole, 

Mieulx te seroit fen fuyr que P attendre. 

« Or, mon enfant, que la main Dieu te saigne. 
Retiens donc tout bien ce que je f enseigne : 
Pour nulle rien jamais ne m’abandonne, 

De tes deffaulx purge ta veine et seigne ; 

Que Penne my du lyen ne te ceigne, 

Qui trop de maulx aux dampnez faict et donne . 
Vy sainctement et bien ta fin ordonne ; 

Requier souvent à Dieu qu’il te pardonne, 

Et que le fais de tes pechez desseigne ; 

Et se ton cueur à mal faire s’adonne, 

Confesse toy souvent et t’abandonne 
A penitence, et en porte l’enseigne . 



Digitized by L.ooQle 




LES LUNETTES 

« Pour parvenir doncques à grant science , 
Ung livre auras qui a nom conscience, 

Où tu lyras choses vieilles et nettes . 

Fuy les or des et destruis , com si en ce 
Ta mort estoit; pren tout en patience, 

Et te repens de tes façons jeunettes . 

Mais pour plus cler les veoir te fault lunettes, 
Qui discernent les blanches des brunettes; 

Là comprendras si vraye sapience 
Que de ton hault viendras à tes mettes, 

Et lors diras : « Dieu, qui tiers et mg estes, 

« Je cry mercy à vostre prescience . » 

a Telles bezilles jamais n’as tu veu d’œil, 

Car qui les a ne pourroit avoir dueil. 
Prudence est l’un qui est au costé destre, 
L’autre Justice a nom dont ne me dueil . 

Les deux tousdis avec moy tenir vueil 
Qui encloses en force doyvent estre . 
Tempérance ne va pas à senestre, 

Mais est le clou du meillieu qui congnoistre 
Fait les Imettes estre tout d’ung acueil . 

Or pense donc combien il est grant maistre 
Qui peut avoir telz joyaulx en son estre, 

Que je prometz de donner de bon vueil . 

« Bien est saison que ton corps se repose 
Et de te mettre à dormir une pause, 

Car long temps a que tu ne reposas ; 

A bon repos doncques bien te dispose, 

Et ton ennuy soubz ton oreiller pose, 

De sept heures assez pour repos as; 

Puis au reveil le bien que proposas 
Avoir de moy, quant tu te disposas 
De m’enfuyr, fauldra que je t’apose, 

Et l’ouvraige qu’ancques ne composas 
N’ à le sçavoir tes espritz ne posas, 

Mon sens fera que le tien le compose . 

« Lors tu verras les lunettes parf aides, 

Et congnoistras ce de quoy ils sont faictes, 
Sçavoir : force, prudence, avec justice, 
Tempérance, dont ils seront ref aides, 

Car sans elles demouroient imparfaides, 
Cest le rivet et clou qui les justice . 

Tu sçauras tout congnoisire, bien et vice. 

Et ne seras plus corn tu es novisse, 

Car tes malices verras estre defaides. 

Va donc dormir et viens à mon service 
Demain matin : c'est l'heure plus propice, 
Que la mémoire a mains choses inf aides. » 

6 

C es beaulx motz ditz y feu de bien tel monnoye 
Que tout mon mal fut converty en joye, 

Car j’ày congneu mon deffault et feblesse . 

Si proposay que pour chose que j’oye, 

Le temps venant , ne quoy qu'avenir doye, 

Ne' souffrir ay que desespoir me blesse ; 

Mais à raison , qui est de tel noblesse , 

Me submettray, puis que de sa largesse 
Et de son bien ainsi mon cueur es joye. 

Qui tant avoit de douleur et destresse 
Qu 9 oncques ne fut la pareille tristesse y 
Dont eschapper jamais vif ne cuidoye . 

Parlez moy donc (Tune clame pareille, 

Qui de donner tel confort s'appareille ; 

Je ne croy pas qu 9 aulcun faire le saiche ; 

C 9 est son propre que tout ce qu'el conseille 

Est si à point qu’il n’est plus grant merveille; 

En son conseil n’a de vice une tache : 

Le bien met hault ; le mal estaint et cache, 

Les cueurs des gens en grant honneur atache; 

Cil qui la croit en péché ne sommeille ; 

Riens ne meurdrist de glaive, lance ou hache ; 
Elle hait le grant qui les petis attache. 

Pensant ses biens, luy dis bas en l’oreille: 

« Noble dame Raison, haulte princesse, 

Prins cesse n’as de me donner adresse, 

Dresse mon cueur vers Dieu et luy maintien. 
Maintien mauvais ay eu en ma jeunesse, 

Jeu n’est ce pas, car vieillesse m’opresse; 
Oppresse grant à mon cas la main tien ; 

Tien estre vueil, mon grant besoing previen, 

Vien promptement, mon secours et mon bien, 

Bien me fera se tu me prens en lesse, 

Lesse à penser que je suis terrien, 

Rien est de> moy sans toy ; or me soustien, 

Tien mon party et plus ne me délaissé. » 

Cecy m’advint entre esté et autonne, 

Ung peu avant que les vins on entonne, 

Lors que tout fruict maturation prent; 

Uung jourfaictchault, l’autre pleut, vente et tonne, 
L’air fait tel bruyt que la teste en estonne. 

A nous mûrir celuy temps nous aprent, 

Car, qui des biens lors n’asserre, il mesprent, 
Pource qu’ après hyver froit nous sourprent . 

Qui n’a du bled ou du vin en sa tonne, 

Au long aller son deffault le reprent; 

Aussi, en fin, qui bien cecy comprent, 

Cil jeûnera qui n’a fait chose bonne . 

Pour au conseil de raison me submettre 
Et contenter nature, me vins mettre 
Incontinent vers ma petite couche . 

Lors me cuyday de dormir entremettre, 

Mais la dame ne le voulut permettre 
En cil endroit, car de sa doulce bouche 
Me dist : « Enfant, pas ainsi ne te couche, 

Fay oraison à Dieu que ton cueur touche, 

Et que de toy vueille tout mal desmettre . » 

De ce la creu , et ne m’est pas reprouche . 

Si priay Dieu que sa grâce m’approuche, 

Corn vous orrés après en ceste lettre . 

O glorieuse Trinité, puissance insuperable, sa- 
pience incompréhensible, souveraine ma- 
jesté et bonté immense, pere et filz et sainct espe- 
rit, ung seul Dieu eternel, qui à toutes choses qui 
sont avez donné estre et en leur essence les con- 
servez et gardez, et par qui et de qui et en qui 
sont et procèdent toutes intelligences spirituelles et 
corporelles, à qui les choses passées et advenir sont 
présentes et devant les yeulx de vostre tresexcel- 
lente haultesse n’a riens secret ne absent, à vous 
comme à pere par création, patron par rédemption 
et maistre par introductions, en vraye foy, espé- 
rance et charité, je me présente. 

O amy des âmes raisonables, seul digne estre 

aymé de toutes voz créatures, combien est que 
indigne et aultre chose plus que vous aymer est 
amertume et hayne mortelle, quelles et quantes 
louenges et grâce et honneur vous pourray-je ren- 
dre pour condignement suffire à la recongnoissance 
de vos bénéfices! Que dirai -je à ce qu’il vous 
a pieu de vostre amoureuse grâce me creer tant 
dignement à vostre ymage et semblance en me 
donnant sens, raison, memoyre, entendement et 
voulenté, pour vous congnoistre, aymer, servir, 
doubter et honnorer, qui povez, se tel eust esté 
vostre plaisir, me faire beste bruste ou autre 
moindre et insensible créature ! Ha ! tresdoux 
Jésus, glorieulx Rédempteur, qui tant humblement 
avez voulu des benoistz cieulx descendre au pre- 
cieulx ventre virginel, pour devenir nostre sem- 
blable en prenent vraye humanité, laquelle pour 
moy et les autres povres pécheurs a tant souffert 
de maulx, opprobres, peines, douleurs et ennuys, 
que toute humaine raison deffault à les penser, 
estimer, concevoir, exprimer et dire; et finable- 
ment, par vostre tresangoisseuse, amere et doulou- 
reuse mort, m’avez vertueusement de dampnation 
racheté. O souveraine bonté, ô inextinguible lu- 
mière, ô richesse essentielle dont tout autre bien 
\ 

vient, procédé et descend, tant d’autres avantaigeux 
dons m’avez faictz et faictes chascun jour et heure 
que, en y pensant, mon cueur deffault à les nom- 
brer, mon entendement est de insuffisance aveuglé 
et de foiblesse offusqué, dont au reciter treuve ma 
langue mute. Qu’estoit ce, est ou sera de moy 
sans vous? Certes, riens ou moins qui pourroit 
dire. Mon Dieu, à vous je me rens, coulpable de 
tant de maulx que l’orreur d’y penser m’a sou- 
ventes fois voulu oster le hardement de plus me 
oser nommer vostre créature ; mais, confiant de voz 
bénignité, amour, clemence et doulceur, à pré- 
sent à tel honneur, reverence et humilité qu’il 
m’est possible, tresdesplaisant que mieulx ne le 
puis faire, vous cry mercy des ingratitudes, offence 
et inobedience que puis le temps de ma naissance 
ay commis contre le plaisir de vostre perdurable 
seigneurie, faisant humble supplication à vostre 
doulce, amyable, piteuse et débonnaire miséri- 
corde, qu’il luy plaise evocquer devant elle ma 
damnable et criminelle cause pendante devant la 
fureur, rigueur et yre de vostre tresredoubtée jus- 
tice, et ne souffrir encontre ma pouvre ame, ou- 
vraige de voz saintes mains, estre donnée la sen- 
tence deue et qui apartient à ma desserte, mais à 

Texaltacion, louenge et magnificence de vostre 
souveraine majesté me vueillez impartir une belle, 
ample et planiere remission, signée du sainct signe 
de vostre fructueuse croix, scellée du sceau des 
armes de vostre tresprecieuse, louable et glorieuse 
passion. Amen, 

E n celuy mesme endroit, mon oraison finée, 
sans aucune dissimulation ou autre occupa-* 
tion prendre, moy estant en ma pouvre et chetive 
habitation, pour satisfaire à mon naturel appétit 
oppressé et indigent de repos pour les envieuses 
peines et doulantes pensées en quoy tout celuy 
jour avoye esté, me mis sur mon lict, las et tra- 
vaillé, pensant tous mes affaires regetter pour à 
reposer entendre; mais ma fantaisie, qui encores 
ne peut mettre en oubly les choses dessus dictes, 
vint au devant et s’opposa à mon entreprinse, dont 
je senti tous mes esperitz si aliénez, si me trouvay 
le corps très mat, le cueur tressaillant, tremblant 
et tout altéré; et ainsi entresommeillant et esveillé 

7 

fus en nompareille malaise. Après, par une maniéré 
d’illusion, resverie ou songe, me fut certainement 
advis que celle belle et tresnoble dame Raison 
(dont j’ay c y devant touché) se rendit à moy 
entre les courtines, environnée de tant resplandis- 
sant clarté que mes yeulx ne pouvoient suffire à 
icelle regarder, et tant notablement acompagnée 
que possible est le racompter. Lors me sembla 
que entre ses belles mains tenoit unes lunettes, 
telles sans nulle differance que celles dont le jour 
précédant elle m’avoit fait le devis et promesse. 
Lesquelles furent tant nouvellement et si doulce- 
ment composées que, toutesfois que bon luy 
sembloit, elle les mettoit et divisoit en quatre par- 
ties, dont le nom d’une des verrines estoit Pru- 
dence, escript en lettre d’or, et l’autre, nommée 
Justice, en escripture vermeille. L’os ou yvoire en 
quoy elles estoient se nommoit Force, et le clou qui 
les entretenoit et joignoit ensemble Temperence, 
jouxte et pour conformer à l’introduction que elle 
par avanture avoit donné de cest ouvraige. Oultre 
plus sus son bras dextre avoit ung tant beau petit 
livret à veoir par dehors que ce me fut grant 
merveille. A peine ne pourroys dire ne penser 
combien j’eu à celle heure grant et ardent désir 

entremeslé de crainte, disant à par moy et promec- 
tant à mon insatiable appétit que celles belles 
choses me seroyent par celle belle dame données. 
Toutesfois, considérant l’imperfection, ignorance 
et petite valeur de moy, estoye souvent esmeu à 
penser le contraire. O tant celle nuyt m’eust en- 
nuyé, se n’eussent esté les grans plaisirs et aise 
que mes esperitz prindrent à celle beaulté voir et 
considérer ! Tantost après celle belle dame vint jus- 
ques à la ruelle de ma couche et au plus prés de 
moy qu’elle peult, et de sa doulce et basse voix 
amiablement me dist : a Mon enfant, esvueilles tes 
esperitz et euvre l’escrin et cofre de ta mémoire 
pour loger ce beau don et ce présent que liberal- 
lement et de bon vueil te donne, ainsi que autres- 
fois le t’ay promis. Garde chierement ces lunettes, 
car par elles tu congnoistras les choses necessaires 
à ta salutation spirituelle, profitables à ta conduicte 
corporelle et temporelle, et à toy saigement por- 
ter et gouverner avecques les plus grans, les 
moyens et moindres de toy. Soyes souvenant et 
n’oblie que tu les doibz applicquer et mettre aux 
yeulx de l’entendement pour lyre et estudier au 
livre de la conscience. Sçaches aussi que je leur ay 
donné à nom les Lunettes des Princes, nonpas 

pource que tu soys prince ne grant seigneur tem- 
porel, car trop plus que bien loing es tu de tel 
estât, valeur ou dignité ; mais leur a y principale- 
ment ce nom imposé pour ce que tout homme 
peut estre prince, entant qu’il a receu de Dieu 
gouvernement d’ame. Et ceste principauté préféré 
toutes aultres, d’autant que le bien spirituel de 
Tarne, qui jamais n’aura fin, il vault mieulx que 
celuy qui en brief temps passe et perist, com- 
bien que en toutes aultres personnes celles lunettes 
sont profitables au pape, empereurs, roys, ducz et 
aultres grans seigneurs qui soubz Dieu ont admi- 
nistration de grant peuple et pays. Or te suffise 
de ce que je te dy, et à ton resveil regarde et lys 
en ce petit livret, que pareillement je te donne, 
auquel tu trouveras en brief aulcunes définitions 
des matières dont les dictes lunettes sont faictes 
et composées : et premièrement de prudence quel 
verre c’est et quelles choses on voit parmy, après 
de la verriere de justice, après force, attrempance, 
chascune en son office. » Adonc soudainement 
m’esveille, comme celuy qui grandement desira & 
voir matériellement et de regard corporel ce que 
en mon songe et fantaisie m’estoit apparu ; si re- 
garday environ moy et ne trouvay ne vi aulcune 

chose estre demourée, fors tant seullement le petit 
livret que Raison me laissa soubz le chevet de mon 
lict, à la dextre partie, lequel je prins, ouvry et 
leu, contenant formellement et en effect ce que 
après ceste hystoire ensuyt. 

H omme misérable et labille , 

Qui vas contrefaisant Vabille , 
Menant estât desordonné, 

Croy qu’ enfer est dés ordonné 
A qui ne vivra sainctement, 

Ou TEscripture saincte ment . 
Pourfouyr donc à ce meschief, 
Auquel il n y aura jamais chief, 

Pren de prudence la conduicte ; 
Tresbien te guidera corn duicte 
De rendre les humains parfaitz ; 

En tous cas, par ditz et par faitz, 
Elle est de tes lunettes l’une; 

Tel berille n’a soubz la lune . 
Puisque si fin et cler voirre as, 
Retien ce que parmy verras. 

Premier, gouste mieulx que les vins, 
Et congnois le lieu dont tu vins, 

Et comme en péché fus conceu. 

Certes te croy assez qu’onc sceu , 

Mé, las ! <Ty penser ne te chault. 

L’yver vient après l’esté chault, 

Le vin plain se rend à . la lye, 

Tantost est jeunesse saillie . 

Se tu f informes bien du cas, 

Je te donne mille ducas, 

Quant bien auras ton fait congneu, 
Remembrant à ton cueur corn nu 
Nature sur terre fa mis, 

Et que fors Dieu nul n’est amis, 

S y oncques rien si petit prisas 
Comme V estât que tu prins as. 

Après, vises comme tu vis 
Présentement, et se tu vis 
Riens de toy doncques plus meschant. 

Pense y, tu n’auras jamais chant 
Qui au cueur lyesse te face; 

De larmes laveras ta face . 

N’es tu pas vaisseau plain d’ordutr, 
Orgueilleux quant foison d’or dure î 
De tous tes conduitz horreur sort, 

Pour fen garder n’y congnois fort; 

Se tu chantes , dy toujours lasi 
Le plus chestif des corps tu Vas . 

Tu n’es que dissolution, 

Vraye fen dy solution . 

A toy nourrir quel peine y a, 

Devant que saiches dire y al 
Les testes sont de toy plus dignes 
Quant au corps, car ce que tu disnes 
En ton bers tu le prens , hé, dieux 1 
Sans raison de bouche ne (Vieux. 

Dis ce qu’un poussin est issu 
De la coque où il est tyssu, 

Tout incontinent il chemine, 

Le grant pain ou la miche mine , 
Affin qu’il en ayt de la mye; 

Mais ta nature ne l’a mye. 

Ung aigneau congnoist à la voix 
Sa mere, dont par cela vois 
Que pas n’est ainsi des humains, 
Car de nature ilz ont eu mains 
D’avantages, ce sembleroit 
Qui tous ces cas assembleroit, 
Combien que toute teste mue 
Qui est sensible et se remue ; 

Mesmes arbres, herbes et plantes , 

Que tu édifiés et plantes , 

Sont de Dieu aux hommes données 
Pour servir , et abandonnées. 

Mais tout n’est riens quant au regard 
De noz espritz, se Dieu les gard; 

Par ceulx icy vireront sains ; 

Après or ont lieu o les saincts, 

Si nous gouvernent par raison , 

En faisant à Dieu oraison 
Que ne soyons constituez 
0 Judas y corn cestuy tuez 
Qui de grâce desespera, 

Pour ce qu’en Dieu point n’espera. 

Je fay doncques dit et le preuve , 

Mesmes le peuz veoir à l’espreuve, 

Que le faict est moins que nyent 
De ton corps. Ne le va rtyant. 

Subject es à froit, chault et fain, 
Defaillant ainsi comme sein . 

Ce nous racompte le psalmiste , 

Qui fut de Dieu le vaissel miste. 

Or venons après à la fin, 

Et voy par ce voirre la fin , 

8 

Si ton cueur dolent pas sera, 

Quant de mort le pas passera , 

Qui est plus qu’aultre riens horrible . 
T’esbas-tu bien présent ? Or rible, 
Car adoncques ne t’en tiendra , 

Lors qu’ envers toy ses lacz tendra . 
Quant en ce monde tu nasquis, 

Chose tant certaine n’acquis 
Que la mort, qui à coup viendra ; 

A l’endurer te conviendra . 

Quant morte sera ta charongne 
Puante, quier qui ta chair ongne 
D’aucune odorante liqueur; 

Homme ne vouldra, car ly cueur 
Ne pourroit durer à sentir 
Tel odeur, ne s’y assentir . 

Après au jugement yras ; 

Crois tu qu’au juge mentiras 
Qui scet tout ? Ne t’y attens point, 
Sa rigueur en celuy temps point ; 
Plus n’y aura miséricorde; 
D’avantaige misere y corde 
Dur cordaige pour les dampnez 
De la lignée d’Adam nez . 

Se bien n’as à ton cas pourveu, 

Tien le seurement tout pour veu : 

Là seras honteux et confus , 

Saches pour vray , le plus qu’onc fus 
Triste , pensif et es per du, 

Pourvoys y, ou tu es perdu. 

Gouverne tes biens temporeux, 

Car tu auras mal temps pour eulx , 
Pape , empereur, roy, duc ou conte, 

Se tu n } en scez rendre bon compte. 
Aussi te souvienne tous dis 
Que des faitz, vouloirs et tous dis 
Te fauldr a compter à ce jour. 

Pource n’ayme tant le séjour 
Du brief temps que dure ce monde, 

Que ne faces ton ame monde. 

Se dampné es, que Dieu ne vueille, 
Sans repos tu feras la veille 
A jamais avec Vennemy, 

Et n’y chanteras la ne my ; 

Le chant d’enfer est ullerie, 

N’entens pas que qui ulle rie, 

Qui est sans cesser en arsure. 

Fay T ame donc par ton art seure. 

Se tu tes plaisances pourchasses 
Au deduict d’oyseaulx ou pour chasses, 

Il y a du temps pour esbattre 
Et iaultre pour plourer et boire. 
Eschive les gens deshonnestes , 

Et facompaigne des honnestes. . 

Ne supporte ja mesdisans ; 

Devant que soit jamais dix ans , 
Force sera qu’il leur meschée, 

Leur honneur ne croisse , mais chie . 
Et de ceulx qui parlent mensonges, 
Dont aucunesfois tout ment, songes 
Qu’ après tu parles et racontes 
En plusieurs lieux où aura contes, 
Roys, ducz et grans gens de façon. 
Je te pry que nous deffaçon 
Telles deshonnestes coustumes, 

Et de noz sens qu’à grans coustumes 
Usons, par si loyaulx accords 
Que chascune ame joincte à corps 
Puisse avoir remors tellement 
Qu’ilz ne pechent mortellement. 

Tais toy, ou dy parolles bonnes, 
Sans passer de raison les bornes. 

Tu ne bailleras de Tan gaige 
Qui moins vaille que fol langaige. 
Voy ce que dit en a Chaton, 

Que plusieurs maulx en achats on. 
Et est la chose toute aperte 
Que par trop parler maint a perte. 
Parle donc peu, saches pourquoy 9 
Ou mieulx te vauldroit tenir coy. 
Aprens ces beaulx motz et les tiens ; 
Pour gouverner toy et les tiens : 

Je te pry , d’orgueil ne facointe 
{Pourtant, se l’on te tient ; acôinte 
Jeune sçavant de bonnes meurs) : 

Car, lors qu’en toy le metz, tu meurs, 
Il n’est dommaige qu’il ne face, 

Ne vertus que du tout n’efface. 
Orgueil est prince de noz vices , 

Ou soyons profés ou novices ; 

Tout mal de luy vient et despend; 

Et pource, mal son temps despend 
Qui tel péché nourrist et ame, 

Car il destruist et corps et ame. 

De luy procèdent juremens ; 

Bien souvent que tu jures, mens 
En blasphémant Dieu et ses sainctz, 
Dont es d’entendement mal tains ; 
Quant à tel vice f abandonnes, 

Ton ame au dyable à ban donnes, 

Regnyant Dieu aucunesfois ; 
Doubte contraire aulcun ne fois 
Que n’ailles à damnation, 

Se tu es d’ Adam nation , 

Pour le chemin des cieulx eslire . 
Par escript povons veoir et lyre 
Quelle pugnition desservent 
Qui de telz cas au monde servent . 
Se le prince avoit faict edict 
Par lequel fust conclud et dict 
Que homme de jurer tant hardy 
Est sur peine de la hart, dy, 

Ne fen sçauroys tu bien garder, 
Pour ta vie et santé garder? 

Et vrayement je croy bien qu’ouy ; 
Contre ce ne seroys ouy , 

Car chascun craint pugnicion, 

Et Dieu n’a rien pugny si on 
Ne l’a grandement desservy. 

Qui de sa grâce est desservy 
Se rend tantost à malle fin; 

Et cecy je te dy affin 
Que tu vieilles ades penser, 

* Pour tes jours en bien dispenser 

Des blasphemeurs ne sçay plus dire , 

Fors que souvent sont remplys d’yre; 

L'un dit : Ce n’est qu’acoustumance; 

Mais son orgueil l’acoustume en ce; 

L’autre ne peut vivre autrement, 

Ce dit il. L’un et l’autre ment, 

Car nul bien ne vient pour jurer ; 

Sinon souvent se parjurer. 

Blasphémés, luxure et hazart, 

A quoy t’applicques et as art. 

Te rendront à la fin si vil 
Qu’il n’est droit canon ne civil 
Qui te sceust adjouster pardon, 

Se Dieu ne le te fait par don . 

Juremens sont donc de tel sorte 
Qu’il fault que grant malheur en sorte 
En ame, corps, biens ou amys ; 

Et cil qui son cueur y a mis, 

Force est que penitence en face, 

Ou jamais ne veoir Dieu en face. 

Or disons encore en ce point: 

S’un homme qui, ne jurant point, 

Avoit chascun jour entre mains 
Cent escus de don pour le mains, 

Qu’aulcun grant seigneur luy donnast, 

A ce péché desordonné, 

Et qu’il eut ades or donné 
Pour luy faire ung si beau deffroy, 
Devroiuil plus faire d’effroy 
De jurer et avoir Part gent , 

De paour de perdre tel argent 
Et du seigneur la bonne grâce ? 

Las! il seroit bien ingrat se 
Ne se vouloit du tout soubmettre 
A luy , et ses vertus sus mettre , 

Pour luy faire honneur et service, 

Car ce seroit donc au serf vice 
Qui ne serviroit bien son maistre, 

Le temps qu’il pourroit sans somme estre 
Ou occupé pour autre affaire 
Honneste et necessaire à faire. 

Se tu avois bien aprins ce. 

Que y de paour d’offenser le prince , 

Ou pour gaigner si bonne somme 
Que cent escuz tous les jours , somme, 
Tu devrais ne jurer jamais, 

T’en garder ne vouldras ja; mais 
Enfer est ce que tu attens : 

Pourvoye y tant que tu as temps. 

Laissons orgueil et sa sequelle, 

Car peine en viendra Dieu scet quelle ; 
Mais , tost auras tu milité 
Vennemy , par humilité 
Ceste leçon donc apprendras; 

C'est le bon chemin qu'à prendre as. 

Secondement, escheve envie, 

Car, tant que la tiendras en vie 
Et vouldras user de ces sertes, 

Ton estât en vauldra moins certes. 

Envye trompe l'envieux 

Tant que les jeunes voit Tan vieulx 

Devenir ; quant el les a tainctz, 

Devant qu'ilz ayent grans ans attâins. 
Soye joyeulx du bien à aultruy; 

S'à l'ung fiz bien hier, à l'autre huy 
Fay : charité f enseignera, 

Et la main Dieu T en seignera. 

D'avarice garde toy bien, 

Ou jamais n'auras eureux bien ; 

Se tu veulx avoir nom d'honneur ; 

Estre te fault large donneur, 

Congnoistre à qui, quant, quoy , combien, 

9 

Oà et comment ; voire combien 
Qu'a ung prince de grant avoir . 

Mieulx seroit pour bon los avoir 
Donné trop argent, vin et chars , 
Qu'aquerir le nom d’estre eschars, 

Car son premier bruyt luy demeure, 

Et fault que d'honneur vuyde meure 
Se de largesse pert le nom . 

Point ne mens se j'en parle, non . 
Alexandre bien le nous monstre, 

Qui en ce cas fut ung droit monstre, 

Car par avant adonc ne puys 
Ne fut pareil, dire le puis . 

Largesse le fist renommer, 

Et par toute terre nommer, 

Plusque ne firent ses effors 
Ne ses gens, qui sont gr ans et fors; 
Plusieurs luy firent obéissance 
Qui ne l'eussent obey sans ce. 

Vous autres, qui vivez présent, 

De voz biens beau don et présent 
Faictes à ceulx qui le desservent. 
Seigneurs trop peu au monde servent 
Qui leurs richesses ne départent, 

Car, quant vient le jour qu'ils départent, 

Par mort qui sur eulx frappe et maille , 
lit Remportent denier ne maille . 

Or soit le seigneur trespassé 
Et de mort ayt les traitz passé , 

Qui avoit ordonné prou messes. 

De quoy on luy fist les proumesses, 

Ses hoirs n y y mettront ung tournois . 

Ha! povre homme, si retournoys 
De rechef, bien mieulx ordonnasses, 

Car de tes biens et or donnasses 
Pour colloquer ton ame és deux. 

Je nomme bien meschants tous ceulx 
Qui à leurs heritiers s’attendent 
Et qui delà et deçà tendent 
En querant bien qui si peu dure 
Et dont leur viendra peine dure, 

Se tort ou rapine commettent, 

Ou que soubz eulx servans commettent 
Tyrans, robeurs et desloyaulx. 
Seigneurs, servez vous des loyaulx . 

Largesse dont je vous parlay 
Est faicte par clerc et par lay, 

Se le don passe la desserte, 

Mais elle n'a point là de serte. 

Quant le seigneur de bien me hérité. 
Selon mon service et mérité , 

Si bien je l'ay ades servy , 

Et ce que j'ay jà desservy 
Il me rend à prime ou complie, 

Cest loyaulté bien acomplie, 

Nompas largesse la courtoise 
Dont vient, procédé et acourt aise ; 

A cil qui à donner s* avance 
Et au prenant s'il a sçavance 
Le don qui plus excedera 
La desserte mieulx cedera . 

En largesse, corn veu Pavez, 

Les eschars sont bien mal lavez, 

D'honneur vuydes, et si tres-ors 

Qu' Hz n’ayment riens, fors leurs trésors . 

Je ne dy pas, vous n'avez garde, 
Qu'ung prince face mal s'il garde 
Trésors pour ses nécessitez. 

Car ses chasteaulx ne ses citez 
Ne pourroit en paix maintenir 
Sans quelque argent en main tenir ; 

Mais pourtant ne doit-il avoir 
Si fort le cueur à son avoir 

Qu* il n'en donne plus que petit, 

Car donner de bon appétit 
A plusieurs et de franc couraige 
Vaulx mieulx que faire à ung coup raige 
De donner à ung ou à deux, 

Et veoir autre porter grant deulx 
Par povreté en sa maison. 

Tu ne trouveras jamais hom 
Qui dye que raison l'assente, 

Ne que ce soit d'honneur la sente. 

A chacun , selon son mestier, 

Donne autant comme il a mestier 
En te servant et davantaige, 

Tant qu'il ne meure devant aage 
En mendicité; or, me crois, 

Mieulx te vauldroit ne garder croix 
Que retenir labeur ne peine 
De cil qui te servir se peine. 

Ouy as donc ce que m'en semble. 

Pour bien (T honneur et d'ame ensemble, 
Bon fait congnoistre le monde, ains 
Que trop l'aymer, ne les mondains. 

Si tu es clerc, noble ou marchant, 

Et vas mainte terre marchant 
Pour tous jours acquérir richesse, 

Dy moy , quel profit ou richesse 
Guigner en acier ou en fer ; 

Se ton ame chet en enfer ? 

Garde que bien tu te maintiennes, 

Et qu f à loyaulté la main tiennes. 

Ceulx sont riches de mille mars, 

Qui jà n’irront parmy les mars, 

Dés janvier ou février mourront, 

Lors d!eulx et leurs biens i amour rompt; 
C 9 est piteuse division, 

N 9 en as-tu pas, dy, vision ? 

Leur corps en terre sera mis, 

Les biens demeurent aux amys, 

Souventes fois aux estrangiers. 

Aulcuns ont pour leur estre Angiers, 
Paris, Orléans ou Rouen, 

Qui fineront encore Ouen. 

Se Vavaricieux meurt, lor 
Aux heritiers demeurent Vor 
Et l 9 argent qu 9 il a moult celé 
Et à grans tas amoncelé; 

Porter ne Veust sceu sans ployer, 

Mais à bien ne se veult employer; 

Luy mesmes fain en enduroit 
Et soif, tant comme ung an duroit; 

Tout temps loyaulté corrompoit, 

Et à travail son corps rompoit; 

Usure commist en maints lieux , 
Chevaucha plus dix mille lieux 
En querant ce qui luy deffault, 

Dont présent congnoist le deffault . 

S’il a eu sa chevauche chier e, 

On en fait après bonne chier e , 

Aussi tost qu’il est soubz la lame . 
Ainsi pert-il le corps et l’ame 
Pour les biens qui trop peu la vallent, 
Et en enfer tout droit l’avallent. 

Mal fut celle richesse acquise 
Parquoy telle douleur a quise ; 
Sagement qui temps a despense . 

Fol est celuy qui ades pense 
Comment il aura grant monnoye : 

Il ne scet emplus quel mot noyé, 

Se trop il y met de sentence , 

Car sa vertu et son sens tance 
Pour dampnation acquérir ; 

Bien eust aultre chose à quérir, 

Quant son piteux cas entendroit ; 
Chascun doncques qui entend droit 
En sa conscience se mire . 

De ce mal est largesse mire . 

Aussi vray qu’en flambe paille ard , 
Celuy est meschant et paillard 
Qui au feu d’ire jamais choit , 

Dont à luy plusqu’à nul meschoit ; 

Le sens en perd souventesfois 
Comme sçavoir souvente fois . 

L’yreulx ne veult que noyse et plet , 
L’yreulx n’est d’aucun bon explet, 
Vyreulx est pensif et songeux, 

Et ne scet jamais que sont jeux ; 
L’yreux tence, l’yreux menasse, 
Impacience le maine à ce. 

Contre ire soys donc patient, 
Aultrement n’es tu pas scient . 

Se à toy parler je osoye, 

Qui boys vin d’Anjou et osoye, 

Puis ypocras lieppe et taincte, 
Parquoy ta vertu est extaincte; 
Quant l’ivroing ces bons vins a beat, 
Il commet après grans abus, 

Car trop à ce mestier se maine 
Par tous les jours de la sepmainé . 
Cuides tu venir à valeur 
Pour estre de vin avaleur? 

Boyre par excès main et tart 
Ton ame en enfer maine et te ard 
Le foye, cueur et les boy aulx. 

Pource y je te prie , boy eaulx 
Ou bruvaiges qui mal ne facent 
Et les vertus de toy n'effacent . 

Trop de mal vient de gourmandie , 

Quelque chose que gourmant die, 

Car yvresse luxure engendre, 

Soit en pere, en filz ou, en gendre, 

Par ce péché la vie accourse, 

Et si en vient la mort à course . 

0 yvroing, qui ton corps nourris, 

Tant ayse dont après nous ris, 

Quant le vin au front fa féru, 

De plusieurs a Lucifer eu 
Par telz deffaulx et ame et corps . 

Ceulx sont bien que meschans et ors 
Qui n'ont de sobriété cure, 

Car santé garde et le mal cure. 

Va jouer avecques ta bille 
Ou aultre esbat et ne fabille 
De luxure, que Dieu het tant, 

Et l'ennemy s'en va haictant, 

Quant aulcun il en a tenté; 

10 

Ceulx ont vers la foy attenté 
Qui sont souillez de tel delict ; 

A la fin n’auront point de lict 
Aultre que ceulx du bas empire: 
C’est enfer; qui pourroit en pire 
Jamais choisir sa mension? 

Et ; pour plus ample mention 
Jouxte la matière subjecte , 

Je te dy et au par sus gette 
Que mains sont à mal parvenus 
Par gloutonnie et par Venus . 
Chascun n’ensuit pas Charlemaigne 
Qui va là où sa chair le maine ; 
Les bestes brutes font cela, 

Car Dieu tout puissant leur cela 
La grant amour dequoy il famé : 

Il a treschers ton corps et famé . 
N’ensuy les muletz ne chevaulx, 

Qui trésor si tresriche vaulx . 

Cil qui de luxure a la tache 
D’enfer sera mis à l’atache . 

Tu peut vaincre tes ennemys , 

Se tu ne fes corn asne mis 
A plus amer bren et chardon 
Que Dieu qui fist de sa chair don . 

Pense qu’à toy tel amour eut 
Qu’en croix fut mis et là mourut ; 
Rendant ton ame nette et saine 
Plus que n’eust lavé l’eaue de Seine, 
Non aussi celle de la mer : 

Qui te garde donc de l’amer? 

Tu vois que nature element 
Aymé tresnaturellement, 

Par l’ordre que Dieu lassas mist, 

Et à ce faire la submist. 

Aymé donc cil qui te forma , 

Et puis de toy prins la forme a; 

Ton ame avecques luy marie, 

Et te recommande à Marie, 

Sa mere et vierge, tant amie, 

Dont la bonté n’est entamée; 

Depuis que Dieu de sa cordelle 
Amiable l’ame et corps d’elle 
Lya, ce fut ung bon lasseur, 

Car onc entre frere et la sœur 
Ne fut amour tant apparant. 

Et puis Dieu te tient à parant, 
Voulant que cieulx soit ton manoir, 
S’ à toy ne tient pour y manoir . 

Tant luy est plaisant chasteté 

Que celuy qui a chaste esté, 

Honneste et non incontinent, 

Il lui envoyé incontinent 
Sa grâce comme il la demande, 

Et luy acomplist sa demande, 

Ou mieulx que requérir ne sceust 
Pour quelque bruyt qu’en sagesse eust. 

Ceulx qui de paresse se parent 
D’honneur et vertu se séparent . 

Paresseux n’a plaisir ny aise ; 

La créature est bien niaise 
Qui veult servir dame tant sale. 

Soit aux champs, en chambre ou en sale . 
Paresse est des vices la mere, 

Et nourrist tristesse l’amere 
Et faict aux humains grant dommage ; 
Pource ne luy faicts point d’hommage, 
De service ne de ligence, 

Mais te garnis de diligence . 

Avant que du tout je me taise, 

Je te pry, ne chemine faise 
Que n’ays en mémoire prudence ; 

Bon conseil auras et prude en ce. 
Chascun soir vise à ton affaire 

Qu'auras fait ou laissé à faire, 

Le jour passé , jusqu’à la nuyt, 
Disant : Cecy vault, cela nuyt; 
Laisse le mal, le bien prenant ; 
Comme bon loyal aprenant . 
Justice, verriere tresclere, 

Par où les princes doivent lyre, 
Qui aux bons et mauvais esc 1er e 
Quel chemin ilz doivent eslire, 
Fait assavoir à tous que l’yre 
De Dieu viendra, sachez le voir, 
Sur ceulx qui ne feront devoir . 

Par elle on list au parchemin 
De loyaulté paix et concorde, 

Soit és villes et par chemin ; 
Jamais à nul mal ne s’acorde . 
Humanité est de sa corde. 

Et la raison tousjours la guide . 
Cil va bien qui a bonne guide. 

Bien eureax est, dire je l’ose, 

Qui devant ses yeulx la tiendra; 
Conscience est ses textes et gloses; 
Jamais l’autruy ne retiendra, 

A chascun ce qu y appartiendra 
Rendra toujours, sans grant demande. 
A meffait n’ appartient qu’ amande. 



Tous ceulx qui en ont abusé 
En principal ou accessaire, 

Paradis leur est reffusé 
S’ilz n’ont remede necessaire, 

Car l’ennemy, nostre adversaire, 

Ne mect pas telz cas en oubly . 

Par vertus homme est ennobly . 

Seigneur, qui as souverain régné, 
Gouverne tes subjectz en paix, 

Fay que justice sur eulx régné, 
D’amour et équité les paistz , 

Aussi de pitié les repaistz, 

Quant ils auront vers toy sailly. 

Le fort doit support au failly . 

Dieu par doulceur pasteur se nomme 
Et congnoist ses brebis, se dict. 
Arreste donc cy ton sens, homme, 

Et retien en ton cueur ce dit : 

Orgueil t’est du tout interdit , 

Pource â humilité te remembre . 
Chascun quiert de Dieu estre membre . 

Le pape aussi se dit servant 
Des serviteurs nostre Seigneur, 

Qui de la foy est observant, 

Et de tout prince le greigneur ; 

Il fest par ce point enseigneur 
Que servant tu te doys tenir, 

Pour justice et paix maintenir . 

Croy tu que Dieu fayt mis à prince 
Pour plaisir faire à ta personnel 
Las! je ne sçay se as aprins ce, 

Mais le vray bien autre part sonne, 
Et ton nom à l’effect consonne . 

Le roy gouverne et le duc maine, 
Servans à créature humaine . 

Les gouverneurs et les meneurs 
Des brebiettes en pasture, 

Autant les grans que les mineurs, 

Se par deffault ou forfaicture 

Aulcune choit en adventure , 

Ilz la rendent , ou sont pugnis. 

Bergiers sont tous aux champs unit , 

Combien que ceulx qui plus en nombre 
Conduisent des bestes aux champs 
Ont moins beau se tenir en umbre 
Et s’esjouyr en nouveaux chants 
Que plusieurs qu 9 on nomme meschans 
Qui tel charge n 9 ont pas ne veulent . 
Telz sont joyeulx qui puis se deulent . 

Quant bergiers prennent des ouailes 
Pour garder à leur appetis, 

Se les loups, chiens, regnars ou aigles 
Les emportent, ou leurs petis, 

Ceulx qui les leur baillent peuvent ilz 
En demander vers eulx? respons . 

Ouy de a, je le te respons . 

Donc, s 9 aulcun garde ma brebis 
Puis la tonze, escorche ou la tue, 

J 9 ay sens plus froit que mabre bis, 

Si par moy sa peau n 9 est batue. 

Geste chose bien debatue, 

Vous qu 9 estes de Dieu les pastours, 

De faillies ne f dictes pas tours. 

0 prince, je te supply, tràicte 
Tes subjectz en grant amytié, 

Soit à Tentrer ou à la traicte ; 

Le pasteur doit plus la moytié 
Avoir de ses brebis pitié 
Qjung mercenaire ou estrangier . 

En ce monde a tousjours dangier. 

Justement se fault maintenir 
Qui veult par ce monde passer, 

A loyaulté la main tenir 
Sans nullement la trespasser . 

Par mort convient brief trespasser 
Crans et petis, le foible et fort . 

Contre la mort ne vault effort . 

Seigneur, tu es de Dieu bergier, 

Garde ses bestes loyaulment, 

Metz les en champs ou en vergier, 

Mais ne les pers aucunement. 

1 1 

Pour ta peine auras bon payement 
En bien les gardant, et, se non, 

De malheure receus ce nom. 

Mais pour les rebelles mener 
Aspre justice est le baston ; 

Au teict les te fault ramener 
En parlant hault, ou le bas ton; 
Autrement point ne les bat on 
De rapine ne tyrannie . 

Dieu paradis aux tyrans nye . 

Ce peuple donc qu'en main tenez, 
Ne le mettez à pouvreté, 

Mais en grant paix le maintenez ; 
Car il a souvent pouvre esté, 

Pillé et hyver et esté, 

Et en nul temps ne se repose . 

Trop est batu qui pleurer n'ose . 

Croyez que Dieu vous pugnira 
Quant vos subjectz oppresserez; 
L'amour de leurs cueurs plus riyra 
Vers vous, mais haine amasserez. 

S’ilz sont povres, vous le serez , 

Car vous vivez de leurs pourchaz. 
Mal fait changer coursier pour chaz. 

Ainsi que le coursier vous porte 
A voz affaires hault et bas, 

Aussi le peuple vous apporte 
Dequoy vous mener voz esbatz . 

On leur faict assez de cabas 
Qui leur sont fort griefz à porter . 

Bon faict de mal se déporter . 



Par desplaisir, fain et froidure, 

Les povres gens meurent souvent, 

Et sont, tant que chault et froit dure, 

Aux champs nudz soubz pluye et soubz vent ; 
Puis ont en leur povre convent 
Nécessité qui les bat, tant 
Qu y en seigneurs se vont esbatant . 

0 inhumains et dommageux, 

Qui nom portez de seigneurie, 

Vous prenez les pleurs d'homme à jeux ; 

Mais pas n'est temps que seigneur rie, 



Digitized by v^ooQle 



8 4 



LES LUNETTES 



Quant on voit que chariti prie, 

Qui est des vertus la maistresse. 
Povres gens ont trop de destresse . 

Du propre labeur de leurs mains, 

Qui deust tourner à leur usage , 

Ilz en ont petit, voire mains 
Qu’il n’est mestier pour leur mesnage. 
Vous l’avez, malgré leur visage, 
Souvent sans cause : Dieu le voit . 

Qui se dampne est villain revoit . 

Combien que vous nommez villains 
Ceulx qui vostre vie soutiennent, 

Le bon homme n’est pas vil, ains 
Ses faitz en vertu se maintiennent. 
Ceulx qui à bonté la main tiennent 
Plus qu’aultres desservent louenge. 

On ne peut faire d’ung loup ange. 

Je vous nomme loups ravisseurs 
Ou lyons, se tout devorez. 

Sont vertus à vostre advis seurs 
Des faitz en quoy vous labourez J 

Nenny, tresmal assavourez 
U estât dont Dieu vous a faict estre. 

C est grant bien que son cas congnoistre . 

Se tu vas à Sainct Innocent, 

Où y a d’ossemens grans tas , 

J a ne congnoistras entre cent 
Les os des gens de grans estas 
D’avec ceulx qu’au monde notas 
En leur vivant povres et nudz. 

Les corps vont dont ils sont venus. 

Hommes ont doncques tous ensemble 
Povre entrée et dolente yssue, 

Combien qifaulcuns sont à qui semble 
Que la terre est pour eulx tissue, 

Et que le bon homme qui sue 
Au labeur n’est riens envers eulx . 

Aveugle est tel qui a vers yeulx. 

Or visons l’entrée et la fin 
De l’empereur et d’ung porchier . 

L’ung n’est pas composé d’or fin , 

L’autre de ce qu’a le porc chier. 

Tous deux sont, pour au vray toucher, 
D’une mesme matière faictz . 

On congnoist les bons aux biens faitz. 

Se j’ay maison pour ma demeure, 

Bon lict, cheval , vivre, vesture, 

Le roy n'a vaillant une mure 
Enplus que moy selon nature . 

On luy faict honneur , c’est droicture ; 
Mais il meurt sans emporter rien. 

Peu vault le trésor terrien . 

Ung cheval suffist à la fois 
Au roy, une robe, ung hostel ; 

S’il menge et s’il boyt, je le fais 
Aussi bien que luy, j’ay los tel . 

La mort me prent, il est mortel. 

Je vais devant, il vient apris. 

Nous sommes egaulx à peu pris . 

A cent ans d’icy je m’attens 
Estre aussi riche que le roy. 
J’attendray, ce n’est pas long temps : 
Lors serons de pareil arroy. 

Se je seuffre quelque desroy, 

Entre deulx il fault endurer . 

Malheur ne peut tousjours durer . 

Quant au corps , gueres d’avantage 
Ne voy d’ung prince aux plus petis. 
Des aulcuns s’en vont devant aage 
A la mort, povres et chetifz ; 

Aultres suyvent leurs apetis 

Pour aucun temps , et puis se meurent . 

Nos œuvres sans plus nous demeurent. 

Au milieu gist la différence , 

Car is deux boutz n’y en a point. 

Le gran du petit différé en ce, 

Car Dieu Va voulu en ce point 
Ordonner, pour tenir en point 
Justice, paix, equiti, droit. 

Bien souvent tout ne va pas droit . 

S’ ung prince a conseil qui l’abuse, 

Et ne scet ou veulty pourveoir, 

C’est ung poulcin prins à la buse 
Qu’on ne peut secourir, pourveoir . 

V entendement est faict pour veoir 
Et discerner vertus de vice . 

Profis ne doit sembler novisse. 

Conseiller qu'on nomme preudhome 
Se trop à soy enrichir tend , 

Tost est corrompu , car prou done, 
Et peu au bien publicque entend . 
Mais sçavez vous qu'il en attend 
En fin honte et dampnation? 

On doyt aymer sa nation . 

Le prince est gouverneur et chief • 
Des membres de corps pollitique ; 

Ce seroit bien dolent meschief 
S'il devenoit paraliticque, 

Ou voulsist tenir voye oblicque 
A Pestât pourquoy il est faict. 

Tout se pert, fors que le bien faict . 

Seigneurs, pas n'estes d'autre aloy 
Que le povre peuple commun . 
Faictes vous subjectz à la loy, 

Car certes vous mourrez comme ung 

Pour vray ne vous en gardera . 
Chascun son ame à garder a . 



Mais quant ung prince fait devoir 
D’ouvrer en sa vacquation y 
Selon sa puissance et sçavoir, 
Laissant toute vacquation 
Et mauvaise application. 

On ne le peult trop honnorer. 

Le prince est fait pour labourer 



Nompas du labour corporel. 

Ainsi que les gens de villaige, 
Mais gouvernant son temporel 
Loyaulment, sans aulcun pillaige. 
Avoir ne doibt le cueur vollaige, 
Soit attrempi, nect, chaste et sobre. 
La fin des pécheurs est opprobre. 

Se pape, empereur, roys et ducz 
Aymoient bonté en tous endroitz, 
Telz ont esté et sont perdus 
Par non tenir les chemins drois 

Qui congnoistroient vertus et drois 
En prenant à euh exemplaire . 

Plus doit que folie sens plaire. 

Comme pour porter vin et feu 
Plus propre est ung pot que dix menâtes, 
Ung prince aussi qui ayme Dieu, 
Honnorant f estes et dimenéhes, 

Fuyant tous vices et leurs branches, 

Porte tel fruyt que c’est merveille . 

Saige est celuy qui en mer veille. 

Pappelle ce monde la mer 
Pour les grans dangers et perilz 
En quoy sont ceulx qui trop Pâmer 
Veulent de tous leur esperitz, 

Dont en la fin seront periz, 

S’auport de salut ne s’attendent. 

Jamais les sotz à bien n’entendent. 

Les subjectz doivent reverence 
Et service pour absolu 
A leur prince, et perceverence. 

Supposé qu’il soit dissolu, 

Dieu Va ordonné et voulu 
Par commandement tresexpris. 

Tous bons sont à bien faire prestz. 

Peuple , sçavez vous pourquoy est ce 
Que vous avez seigneurs divers ! 

Je vous en donner ay adresse 
En moins langaige que dix vers . 
Rebelles estes et pervers , 

Pécheurs , vers Dieu plains de barat; 
Et pourtant à mau chat mau rat . 

0 homme, combien qu’appert soys 
Et en ta chair quiers tout ton beau, 
Je nfesbahis que n’apperçoys 
Que brief seras mis au tombeau, 

Et aussi tost comme tombe eaue 
Deffauldra ta plaisance vile . 

Pechez rendent Vame servile. 

Et pource, princes et prelatz, 

Qui de justice avez la charge, 

De vous en parler suis prés las, 
Toutesfois vers vous m’en descharge. 

Devant Dieu , au long et au large, 
Compterez de mise et recepte. 

Bon auditeur abus n'acepte. 

Congnoissez la perfection 
Que Dieu en voz âmes a mis , 

Et des corps F imperfection. 

Soyez à vous mesmes amis, 

Car paradis vous est promis 
Se bien le sçavez demander . 

Bon fait ses deffaulx amander . 

Pensez pourquoy Dieu vous a faitz, 

Et vers luy ne soyez ingratz, 

Mettez raison en tous voz faitz; 

Combien que soyez gros et gras, 

Saichez que moust vault mieux que es gras; 
Bonté est plus que mal propice . 

Truye ne scet que vault espice . 

Quant vostre cas bien entendrez, 

Peu priserez mondanité, 

Mais voz cueurs vers les cieulx tendrez . 

Le monde n'est que vanité . 

Ne j aides inhumanité . 

Par voz œuvres serez jugez . 

Les seigneurs deviendront soubjectz . 

Presidens qui tant alléguez 
De droitZj de coustumes et loys , 

Des princes estes deleguez 

Pour paix mettre entre clercs et lais . 

Vrayement, juge, se tu vouloys , 

Bien le feroys, tant as l y art gent ; 
Mais tu n’en aymes que l’argent . 

Justice la bien ordonnée, 

De Dieu en la terre transmise, 

Ne veult estre pour or donnée, 

Ne à ceulx qui plus feront mise; 
Mais au bon droit elle est submise. 
Compas a plomb et reigle esquiere 
Pour radresser chascun qui erre. 

Juges, vous en avez la garde, 

N’en laissez endurer besoing 
Aux povres, car Dieu tout regarde 
Qui contre vous sera tesmoing, 

Se vous y f aillez pris ne loing, 

Pour crainte , faveur, haine ou don . 
Selon l'ouvrier vient bon guerdon. 

Ces quatre choses devant dictes 
Troublent justice en maint endroit. 
Pource sont ilz de Dieu mauldictes, 

Et aussi prohibées en droit. 

Donc celuy qui les maintiendroit 
Trop de maulx en son ame assemble . 
Dieu pugnist tout quand bon luy semble. 



Crainte de vers les grans mesprendre, 
Ou paour de perdre ton office, 

Ne doibz, bon juge, jamais prendre 
Parquoy tu faces injustice. 

Celuy qui par tout met police 
Les bons en vertu fortifie. 

En faisant bien donc fort fyfie. 

Pilate, par crainte d'offendre 
César, fist Dieu crucifier, 

Lequel avoit voulu deffendre 
Par avant et pacifier ; 

Mais , par deffault de se fier 
En loyaulté , il se perdit , 

Corn l’evangeliste expert dit. 

Faveur aussi ne dois porter 
A nully y tant soit il ton proche, 

Fors par autant que supporter 
Le peut, sans y avoir reproche, 

Et qu’autruy dommaige n’approche. 

C’est grant mal faire le contraire. 

Le bon ne doit à mal s’atraire. 

En haine contre homme ne juge, 

Soit cas criminel ou civil. 

Enten bien que je te dy, juge ; 

Aultrement tu stras si vil 
Que l’ennemy, dés ans cent mil, 

Voire sans fin, fen fera honte. 

Jamais le vice à hault ne monte. 

Pour promesse ou don qu’on te baille. 

Je te pry, ne tourne à l’escart, 

Car tu te dampneroys sans faille, 

Et seroys que meschant quoquart. 

Tu ne vivras jamais le quart 
De ce que tu as pourpensé. 

Le temps est tantost despensé . 

Juge, qui es sans équité , 

Cuides tu avoir paradis y 
Estre absoubz, remis et quité, 

Se tu trompes gens par addis? 

De procès mal prépara dis 

Qui griefve aultruy; pource, enten ce: 

De fol juge briefve sentence . 

Quant tu auras à condamner 
Aulcun homme de crime attaint, 

Garde toy bien de te dampner 
Et d’ estre d’omicide tainct, 

Car y si haine pitié estainct, 

Tu seras de sa mort en coulpe . 

Cest mal cueilly qui T arbre couppe. 

Et pource y ne porte rancune 
Contre aulcun qui devant toy viengne ; 
Aultre raison ne f en rendz que une, 

Et à jamais bien fen souviengne : 

C’est que, pour chose qui aviengne, 
Ne doit nul juger sans pitié . 

Cruel cueur ri a point d’amitié . 

Ta conscience te dira : 

Quant tu le peux bien faire, doibs ; 
Se ton cueur peu ne grant d'yre a 
Vers le crime et le perdoys, 

Tu peux assex laver tes dois. 

Car pource ja rien seras quitte . 

A priser est qui bien s’aquitte . 



Justice est trop persécutée 
Se miséricorde y deffault, 

Mais elle est bien executée 
Quant on ne het que le deffault. 

Las ! c’est grant pitié lors qriilfault 
Voir son semblable mal finer. 

Tous ne peuvent de sens finer. 

C’est droit que les maulx on punisse 
Et n’y doibt-on point différer, 

Mais que juge corrumpu ne ysse 

A la sentence proférer, 

/ 

1 3 

Car équité doibt préférer 
Rigueur, en tout juge parfaict. 
Bonté se veult monstrer par faict. 

Toutesfois, quant rigueur appert, 
Escript et équité non mye, 

Soit en privé ou en apert. 

Justice, nostre bonne amye, 

Veult que par mort ou infamye 
Tout cas criminel soit puny. 

Noble oyseau het corfumpu ny. 

Excuse tousjours l’innocent. 

Se tu veulx faire à Dieu plaisir. 
Des mauvais peux condamner cent. 
Sans conscience ou desplaisir. 
Souviengne-toy bien à loysir 
Du jugement de la grant court. 

Le temps des hommes est bien court . 

Pour continuer mon langaige, 

Je dy, par ung ardant accès, 

A chascun juge qu’il engaige 
Son ame f quant il fait excès 

De jugemens, ou par procès 
Querant avoir praticque ou los . 
Fol est qui pert la chair pour Vos . 



De vous lieux-tenans de grans barres , 
Et messeigneurs les allouez, 

Je me tais , car voz faitz sont garres 
Dés ce qu’aulcun vous a louez 
Par grans dons , mais tresmal louez 
Des povres qui n’ont d’argent source . 
Il n’est plus amys qu’en la bource. 



Ne cuidez jamais, advocatz, 

Que Dieu vous daigne pardonner, 

Se bien n’avisez à voz cas, 

Qu’on ne vous gaigne par donner . 
Pour à telz faitz vous adonner 
Vostre ame, honneur et temps se pert . 
Mal se muce à qui le cul pert . 

Quant les povres gens vous requièrent, 
Vous ressemblez estre endormys, 

Mais les riches ont ce qu’ilz quierent 
S’en voz mains ont foyson d’or mys . 

Ung jour serez bien desdormis; 

On verra voz baratz et guilles . 

Il n’est pas toujours cours d’anguilles . 

Nous tenons une femme à folle 
Qui son corps et son honneur vent 
Pour argent; mais cecy m’afole } 

Car vous faictes pire souvent . 

Vos langues tournent comme vent 
Au plus donnant, c’est grant diffame . 
Il perd assez qui perd son ame. 

D’autant que devez valoir mieulx 
Que ces folles femmes et viles ; 
Faillez-vous plus, je dy tous ceulx 
Qui mainent causes incivilles, 

Que celles qui vont par les villes 
Ou aux champs faire leur folie I 
Péché en enfer le fol lye. 

Vous faictes mal, aussi font-elles ; 
Leurs pechez les vostres n’excusent. 
Qu’en adviendra I Peines mortelles . 
Les vices leurs maistres accusent. 

Se les larrons aultres excusent, 
Neantmins ilz ont leur desserte. 

A meschans gens chetive serte. 

0 aveuglez, vous vous riez 
Quant aulcun homme avez trompé ; 
Mais, une fois, vous vouldriez 
N’avoir mengé que pain trempé 
En belle eaue, et qu’atrempé 
Eussez vos langues aultremenU 
Qui faict mal s’oblige à tourment. 

Je suis bien content que l’on sache 
Que chascun qui contre droict tourne 
Pour argent, celuy qui l’ensache, 

Est dampné s’il ne se retourne, 

Et le donnant son sens destourne; 
Tous deux vont à perdition . 

Selon la souche le syon. 

Si tu as tesmoing présenté 
De héritage, meuble ou injures, 

De vérité soys prés enté, 

Puis que par serment divin jures; 

Dampné es se tu te parjures 
En endommageant ton prochain . 
Poisson se pert qui approuche hain. 

Les tanches, bresmes et gardons 
Avallent l’hain pour ung vermet. 
D’ainsi faire bien nous gardons , 

Car l’homme qui celuy ver met 
Au poisson la mort en promet . 

Ne prens donc rien qui ta foy blesse. 
Tel quiert force où n’a que foiblesse . 

Se par ta déposition 
Aulcun a deshonneur ou perte, 

N’y quiers point de position 
Contraire à la raison apperte ; 

Soit personne simple ou experte, 
Tenu luy es de recompense. 
Toutn’avient pas ainsi qu’on pense. 

Par hayne, don , creinte ou faveur, 
Ne varie en ton tesmoignage; 

Privé seras de la faveur 
Des cieulx en faisant tel ouvrage. 

N’enrichis toy ne ton lignage 
Par ce moyen , ou tu te pers . 

On peult juger des faitz apers. 

Greffier , note ce loyaument 
Qu’auras ouy patrociner, 

Et n'y varie aulcunement. 

Car tu ne doys pas trop' signer, 

Ne peu aussi , mais assigner 
En tous tes escriptz vérité . 

Dieu donne aux bons prospérité. 

Le mauvais n’aura de salaire 
Sinon enfer après sa mort. 

Ou soit delà, ou deçà l’ayre. 

Fol est qui à bien ne s’amort; 
L’ennemy ceulx perça à mort 
Qu’il a prins en ses mains et las. 
Triste cueur dit souvent hélas! 

Toy, clerc, qui les procès escriptz, 
Ne ransonne trop povres gens, 

Pren pitié de leurs pleurs et cris, 
Car les plusieurs sont indigens. 

Et mesmes , entre vous, sergens. 
N’oppressez le peuple de Dieu . 

A mal faire n’a point de jeu . 

Mes parolles cy fineront 
De justice, quant à présent. 

Mais trestous à la fin yronl 
Au siégé où Dieu sera présent . 

La paour, faveur, crainte ou présent, 
Rien n’y vauldra faire defaulx. 
Chascun congnoistra ses deffaulx. 

En force est prudence mise 
Et assise. 

Justice y est bien comprise 
Et submise, 

Dont les lunettes se font 
Qui sont de belle devise. 

Or les vise . 

Ne fault pas laisser pour mise 
Qu’on n’avise 

A mettre l’œuvre au parfond. 
Tempérance y est requise, 

Qui tost quise 
Sera, et à ce commise, 

Car acquise 

Est pour clou , dont joinctes sont . 

Qui vouldra par elles lise 
Et eslise 

La lettre grosse ou exquise - 
Je devise 

Choses qui bien les parfont . 

Force donc le faix sousiient 
Porte et tient, 

Tout ainsi qu’il appartient, 

Et maintient 
En estât ce bel ouvraige 
Qui tresgrant valeur contient . 

Bien advient 
A celuy qui l’entretient, 

Ou retient, 

En le gardant comme saige . 

Mais homme à qui n’en souvient, 

Mal luy vient, 

Nul plaisir ne luy revient, 

Ains convient 
User ses jours en servaige, 

Dont son cueur triste devient ; 

Lors parvient 

M 



Digitized by v^ooQle 




106 les lunettes 

A douleur qui luy sourvient ; 

Si advient 

Souvent qu'il en chiet en rage . 

Car grant fortune diverse , 

Qui tout verse, 

Est à homme controverse 
Et perverse, 

S'il n'a de force support . 

Tantost chiet à la renverse, 

Lors converse 

0 dueil, sa partie adverse, 

Qui le herce 

De desespoir jusqu'au port . 
Mieulx luy vaulsist estre en perse, 
Tant le perse 
Au long et à la traverse, 

Puis le berse 
En tresdeloyal déport . 

Là sourvient la couleur perse; 

Bien appert ce 
Qu'en esperance submerse 
Il traverse 

Le passaige de la mort . 

Qui 0 force communicque 

Com unicque » 

Sera seur et pacifique, 

Ainsi que 

Seroit en forte maison . 

Force est tousjours magnificque, 
Autenticque, 

La loy tient evangelicque, 

Angelicque, 

Ne la nyroit jamais on . 

Force quiert le bien publicque, 

Et s'applique 

A vertus, et rien n'explicque, 

Fantastique, 

Mais tout fonde en raison, 

Ceste precieuse relicque 
Qui replicque 

Contre vices et duplicque 
La praticque 

De vertus toute saison . 

La créature s'abuse 

Qui la ruse 

Des condicions refuse 
Et n'en use 

Pour cacher autre entreprise ; 

Inconstance l’excuse , 

Puis U accuse 

Foie paour , et tant V amuse 
Que confuse 

La rend tant qu’on la desprise ; 

Mais quant force tient incluse , 
Non intruse , 

Prémunie de grâce infuse, 

Cest Vescluse 

Qui a tel grâce comprise; 

Riens ne fait où n’ayt excuse 
Qui excluse 

Villaine et la fait recluse 
Par sa ruse , 

Dont ses faitz sont sans reprise . 

Force point ne se deffie ; 

Mais se fie 

Aux gens, je vous certiffie 
Et affie . 

Des petis faitz ne luy chault . 

Qui d’elle se fortifie 
Fructifie; 

Pechi, qui tout mortiffie, 

Purifie 

Tous temps, face froit ou chault; 
L’honneur, qui Dieu magnifie. 

Glorifie ; 

Les cas obscurs glorifie, 

Mandifie ; 

Qui la croit à biens ne fault. 

Debas qu’on luy notifie 
Pacifie ; 

Vertu, qui paix vivifie, 

Vérifié 

Qu’en elle ri a nul deffault. 

0 vertu preservative, 

Nutritive, 

Des dolens confortaXive, 

Tresactive, 

En qui n’a riens à reprendre, * 

De tous biens démonstrative, 

Veine vive, 

De sens vivificative, 

Fons et rive 

Pour haultz ouvraiges aprendre, 

Aux humbles sociative, 

Attractive, 

De bonti déclarative; 

Qui arrive 

Vers toy peult honneur attendre. 

Ton subject ors faiclz eschive 
Et le prive, 

Contre personne chetive 
Point rfestrive , 

Mais se garde de mesprendre. 

Ceste vertu magnanime 
Tost anime 

Les cueurs de honneste régime, 
Sans nul crime , 

Pour les faire hault attaindre; 

Contre vices dure lime, 

Qui fort lime, 

Toute heure, soit nonne ou prime, 
Les opprime 

Et tresbien les scet estaindre . 

Plus par raison que par rime 
Tout exprime, 

Et la personne reprime 
Qui périmé 

Bonté par mentir et faindre . 

Jamais ri est pusilanime, 

Mais intime 

Vertu en tresgrant estime; 

Paix redime , 

S’aulcuns la veulent enfraindre . 

Tout homme vers force tende 
Et entende 

Qu’il convient, quoy qu’on atende, 
Que Dieu rende 
Aux pécheurs punition, 

Et que justice descende 
Qui les fende, 

Sans ce qu’aulcun les deffende 
Ne pretende 
Donner contradiction . 

Qui aura failli s’amende 
Et descende 

D y orgueil, que mal n’en despende, 
Mais despende 
Ses jours en perfection ; 

Affin qu’en enfer ne pende, 

Dieu n’offende, 

Mais à bien faire s’entende; 

Ses biens vende, 

S’il doibt restitution . 

Le fort chasse folle crainte 
Sans contraincte ; 

S'on luy faict injure mainte y 
Dueil ne plainte 

Ne monstre, mais se tient ferme, 
Et, comme personne saincte 
D'amour ceinte, 
Pardonne l’offcnce emprainte, 
Quant sans faincte 
L'offenseur se rend infermej 
En luy priant par complainte, 
De pleurs taincte, 

Que vengeance soit restraincU 
Ou extaincte 

En son cueur à celuy terme . 
Rancune par telle attaimte 
Est destaincte; 
Dmlceur y sera remainte, 

Mieulx que paincte, 
Car honneur le cas conferme . 

Aulcun besoing n'a le fort 
De confort, 

Voise par plain ou par fort, 
Joyeulx port 

Toute sa vie maintient, 

A personne nefaict tort ; 

Son effort 

Est de donner reconfort; 

F aulx rapport 

Ne croit, car bonté soustient ; 
Jamais ne nourrist discord, 

Mais accord 

(Je vous en dy mon record ), 

Et plus fort 

A loyaulté la main tient; 

Mieulx aymeroit souffrir mort 
Que cas ort 

Commettre, ne mauvais sort . 

Riens n'en sort, 

Fors ce que raison contient . 

C'est ung cas qui trop nous blesse 
Quant noblesse 
A le cueur de tel faiblesse 
Qu'el délaissé 
Ce pourquoy fut ordonnée : 

Car P honneur et la haultesse, 

Qu'on luy dresse, 

N'est pas pour vivre en paresse , 

i5 

La jeunesse 

Ne pour estre abandonnée 
A déduis et à lyesse . 

Sa maistresse 
Est Minerve la deesse, 

Qui sagesse 

Des armes luy a donnée , 

Et diaultres vertus largesse. 

S'on delesse, 

Par malice ou par simplesse, 

Tel adresse , 

Vojfence est tard pardonnée. 

Ne cuides pas qu’aulcun vaille 
Une maille , 

Pour frapper £ estoc ou taille 
En bataille, 

Se vertu ne luy conduict 
Pur harnoys blanc ou maille : 
Car, sans faille, 

Il ri est point plus seurre escaille, 
Quel part que aille, 
Qu y est force pour ung tel bruyt 
Deffendre place ou assaille ; 

S y on luy baille 

Des coups ; dont ployer lay faille, 
Qu’il défaille ; 

Non faict, si force le duict. 
Voulentiers prent sur la paille 
Sa vitaille , 

Afin que honneur luy en faille; 

Mais garsaille 
N’aime guaires tel deduict. 

L’homme de lasche couraige 
Est ymage 

Du deshonneur et servaige , 

Et s’engage 
A toute confusion , 

Car ung gentil personnage 
Perd son aage 

Si de honneur ne luit l’usaige; 

Comme sage, 

Las! se nous n’en usions, 

Pas n’aurions le patronnage 
De parage 

Pour estre nourris en cage 
Au mes nage 

Qui se fait à son visage; 

On peult dire, conclusion, 

Qu'ung bon page 
Vault mieulx de grant avantage. 

Quel dommage 
De veoir telle abusion ! 

Princes qui tenez haultz lieux , 
Comme dieux, 

Vous devez, jeunes et vieulx, 

Valoir mieux 
Que les petis indigens. 

Pas n'estes faitz immortels, 

Car mort telz 

Vous rendra de brief comme ceulx, 
Souffreteux, 

Qu 9 on appelle povres gens. 

Voz vestemens precieulx 

Ês sainctz cieulx 
N’yront pas; vains, glorieux, 
Vicieulx , 

De bien faire négligeas, 

0 gens trop délicieux, 

Curieux, 

Ayez Dieu devant voz yeulx ; 

D’aultres jeux 
Ne soyez tant diligens. 

Fuyez injustes querelles ; 

Las! car elles 
Font rapines et cautelles , 

Prés , quant elles , 

Que celles des temps passez; 

De guerres viennent sequelles, 
Dieu scet quelles , 
Violences de pucelles 

Qui plus celles 
Ne seront : c'est perdre assez . 
Rompre testes et cervelles , 
Playes morteles, 
Rober églises , chapp elles, 
Choses belles 

Ne sont pas . Pour Dieu, cessez . 
Si vous estes tant rebelles, 

Les nouvelles 

Seront de vous trop cruelles 
Et tresselles. 

Dieu pardoint aux tresp assez! 
Par vos guerres et debatz, 
Maintz cabas 
Ont esté faitz hault et bas . 

Telz esbas 

Sont trop griefz à soustenir . 

Le povre peuple en est las , 

Qui est là, 

D’ennuy se voit sans soûlas. 

Et dit : Las! 

Dont nous pourra bien venir i 

Princes, ne pensez vous pas 
Le dur pas 

Où mort 9 plus tost que le pas, 
Sans compas, 

Vous veult faire convenir ? 

Pour patrociner voz cas, 
Advocas, 

Non cinq cens mille ducas, 

Au trespas 

Ne vous sgauroient subvenir . 

Jà ne verrez villain natre, 

Ne folastre, 

Avoir vertu pour combatre, 

Ou debatre 

Aulcune querelle honneste. 

Trop mieulx se sçauroit embatre 
Et esbatre 

A quelque povre homme batre 
Comme piastre. 

En luy rompant bras ou teste . 

Le fol pyre que ydolastre, 

En son astre, 

Diroit qu y il en vauldroit quatre ; 
Mais rabatre 

En scet assez qui n’est beste. 

Pour tel mal aquariastre 

Fault l’emplastre , 

D’honneur le vertueux p astre, 
Qui abatre 

Peut ton vice deshonneste. 

0 que c’est vilaine chose 
A qui ose 

Quérir los s’il ne s’expose 
Et dispose 

Es fait z dont honneur procédé; 

Qui d’ailleurs l’avoir propose 
Ou suppose, 

Il n’est loy, texte ne glose, 

Rime ou prose, 

Parquoy raison le concédé . 

Car noblesse s’y oppose, 

Et déposé 

Que qui demeure ou repose 

Longue pose, 

Là où honneur ne précédé, 

Grant blasme sur luy compose 
Et impose, 

Ainsi que le saige Or ose 
Bien expose, 

Dont le sens maint d’autre excede . 

Hault Créateur perdurable, 
Treslouable, 

A tes servans secourable, 
Piteable, 

De tous biens source et racine, 

Tant est ce monde damnable , 
Détestable, 

Incertain et decepvable, 

Variable, 

Ou n y a de bonté nul signe, 

Des humains trop guerroyable, 
Peu durable , 

Meschant et abhominable, 
Misérable, 

Car de tous maulx les assigne ; 

Mais i amour incomparable, 
Véritable, 

Ta passion charitable , 

Amyable, 

Leur donnes pour medecine. 

Force , la tresvertueuse , 

Precieuse, 

De deffendre curieuse, 

Fructueuse 

A qui fa de son party , 

0 vertu effectueuse, 

Glorieuse, 

De vices injurieuse, 

Envieuse 

Que tout mal soit deparly, 

Contre péché oultrageuse , 

Courageuse, 

De bonté très amoureuse, 

Plantureuse, 

Tant de biens viennent par ty 

Que c*est chose merveilleuse, 

Trespiteuse, 

De veoir [œuvre dommageuse, 

Mais joyeuse) 

Que f homme soit bien party . 



16 

Force n’est pas à luter, 

Ne jouster ; 

A grans faitz au col porter , 

Ou heurter 

Contre aulcun, je le te jure ; 

Mais veult bonté supporter , 
Conforter, 

Et justice executer, 

Disputer 

Contre ceulx qui font injure; 

Les vices doit amputer, 

Hors bouter, 

Tousjours les persécuter, 

Sans doubter. 

Car Dieu du tout les conjure . 

L’homme qui veult hault monter 
Doit domter 

Ses pechez et degecter, 

Pour gouster 

Les vertus, s’il n’est parjure . 

Tempérance, dame bien mesurée, 

Qui n’est sote ne lourde, mais eurée. 
Sobre, paisible, constante et asseurée, 
Gouvernera, 

Tout cest ouvrage à droit ordonnera , 

Sans regarder qui plus or donnera , 

Car sa clarté ceulx enluminera 

Qui bien la servent , 

Et qui s 9 amour et sa grâce desservent . 

Toutes vertus en elle se conservent , 

Et les berilles de rompture préservent, 

Car el conjoinct 

Composéement en estât tient et joinct 
Les lunettes et les mect à droit point , 

Ou aultrement certes ne seroient point 
Assez entières . 

Ainsi ce sont icy quatre matières, 

Car prudence et justice premières 
Les deux verrines rendent nettes et cleres . 

Force ensement, 

Comme j 9 ay dit dés le commencement, 

Et ceste dame par elle va semant 
La bonne graine, et donne avancement 
A ceulx qui lysent 

Les beaux tr aidés et les vertus eslisent, 

Dont les esperitz sur le soleil reluisent, 

Et ne craignent que tenebres leur nuysent, 

Ne voyes brunettes. 

Pour parfaire doncques cestes lunettes, 

Dame attrempance je maintien que l y une estes , 
Qui les tiendris tous jours cleres et nettes, 

Sans séparer, 

Pour bien prudence et justice parer . 

Aussi force doit homme comparer 
Ceste vertu qui sçaura reparer 

Tout faict extresme, 

Et faprendra amer Dieu et ton presme, 

Tenir la foy qu y as promise en baptesme, 

A Tesglise justement payer desme, 

Avoir pitié 

Du désolé et luy faire amytié, 

De son ennuy portant tiers ou moytié . 

Si autrement le fais, c y est maulvaistié, 

Car c y est deffaulx 

Pour avoir eu amour au monde faulx, 

Avoir ravy Tautruy, comme herbe faulx, 
S y estre orgueilly, montant les grans chaffaulx . 
Ne doys tu pas 

De humanité rompre le droict compas ? 
D y homme pecheur penitent tient le pas, 
Radressant ceulx qui ne vont le droict pas. 
Par avarice, 

Ne quier haultesse, dignité ne office, 

Dont la fin est d y ambition le vice , 

Qui de tout mal est la source et nourrice. 

Tien toy content 

Du temps qui court et ne va racomptant 
Tes infortunes en disant : Dieu , corn tant 
J’ay à souffrir! Souvent le garson tend 
Faire telfaincte, 

Querant bon nom corn ayant de Dieu crainte , 

En attrayant à soy personne mainte; 

La figure qui est en son cueur paincte 
C 9 est f aulx semblant ; 

Qui en temps chault se monstre tout tremblant, 
Devant loyal et derrière semblant 
Aux ypocrites, et tristes ressemblant 
Par fiction. 

Dont te fault-il vraye cognition 
Conduicte et mise par tel condition 
Que ne seuffres quelque sédition 
Par desmesure: 

Car attrempance, qui faict tout par mesure, 

Te guydera corn celle qui mesure 
Et compose T appétit et V assure, 

Sans exceder. 

Se tu assens l 9 appétit précéder, 

Si que raison ne puisse succéder , 

Riens ne feras qui doye procéder 

A fin de grâce. 

Soyes advisé ne conduyre f al ace, 

Car se ton cueur en tromperie se lasse , 

Von te verra frémir aussi, la face 
Toute pallye. 

Vhomme frauldeulx grant tourment trop allie , 
En fin se mect corn bon vin à la lye. 

Mais , se fortune contre toy se ralye 
Et te combat, 

Sans qu’ays riens fait qui deust mouvoir débat. 
Dont corps ou biens ayent en leur cas rabat, 
Pren ce qui vient corn si c 9 estoit esbat, 

Et soit cachée 

Ta passion et dedans atachie, 

Si que dehors n y ayes la face tachée, 

Juc attrempance Tayt traicte et arrachée 
Par bonne fin, 

A quoy viendras sans doubte à la parfin, 

Se mouvemens premiers restrains, à fin 
Que, par prudence, le berille très fin, 

Ays propos ferme 

Sur raison prins, qui en bien le conferme . 

Que ta pensée ne soit jugée inferme, 

Changeant à coup, ne tenant jour ne terme ; 
Mais bien souvent 

Euvres conduys et soubz pluye et soubz vent, 
Dont l’yssue ne se tire en avant ; 

Lors fault prendre adiré point relevant 
Et le conduyre. 

Pas inconstant des se te vedx reduyre 
A la raison et par elle te duyre . 

Garde toy bien, car se n’as perdu yre, 
Incontinent 

Auras fureur, seras incontinent, 

Par ton maintien du tout impertinent ; 

Mais tempérance tient moyen pertinent 
En tous ses œuvres . 

Quant par prudence aucunes choses œuvres, 
Crainte te rend tout suspect si tu n’ euvres 
L’entendement à ce que tu receuvres 
Quelque fiance, 

Car, si chascun prenois en deffiance 
Sans fasseurer, je diroys donc : Fy en ce 
Qu’avec aulcun ne trouvois alliance . 

Mais de rechief 

Trop grant seurté engendre péril et grief, 

Et par trahyson maine l’homme à meschief, 
Et à douleur qui n’aura jamais chiefi 
Car, quant fasseures 
Et tu cuydes estre aliances seures. 

Et ne le sont, tu souffriras blesseures 
Et gouster as les verdes pour les meures . 
Donc est deceu 

Le bon amy : expérience as de ce eu 
Que par trahison grant douleur as receu , 
Et d’y pourveoir la maniéré n’as sceu; 
Pourquoy seras 

Tout titubant , pensant que laisseras 
Ou que prendras , et jà ne cesseras 
De te pener, mais, quant bien penceras 
Dame attrempence, 

El te dira : Mon amy , apren ce, 

Entre avec moy, et en y entrant pense 
Que fol est cil qui temps et sens despence 
Et met sa cure, 

S’il est d’eglise, d’obtenir mainte cure, 

Se séculier, grans offices procure, 

Dont le pourchaz plaisir et joye obscure. 

Tien toy plus bas, 

Suffise toy de petit et fesbas , 

Car, se tu n’as en tout bien que deux bas, 
Plus eureux es que si prenois debatz 
Pour plus avoir 

Honneurs, offices, richesse et avoir, 

Que tu ne peut sans dangier recepvoir. 

T eh grans labeurs te font appercepvoir 
Les faitz terrestres , 

Variables et tous plains de tempestes. 

Les plus puissans font aux petis molestes, 
Biens ravissans s’entrerompent les testes, 

Et, pour excuse. 

Le grand paillard le laboureur accuse, 
Disant : Villain, tu es cil qui abbuse, 

Et tout espoir de justice luy ruse . 

Dieu tout puissant! 

Foragiers viennent quatre vings et puis cenî, 
Et le povre homme, despourveu d’apuy, sent 
Grant angoisse, cil qui est nourrissant 
De tous estait, 

Quant fein et paille ou villaige a grans tas . 
Petis seront à la fin les restas. 

S’il plaint et dit : Tout mon bien emportas, 
C’est temps gasté, 

Car onc sanglier ne fut de prés hasté 
De chiens mordans, ne de luy fait posté, 
Tant corn sera de reprouches tasté. 

Chascun dira 

Mal contre luy, jurera, mesdira, 

Maulgrera Dieu qui luy contredira, 
Parjuremens, blasphémés redira. 

*7 

C’est la maniéré 

Comme va bas en cent ans la baniere, 

Et le paisant tenant vertu planiere 
Boit o les roys d’Anjou et de Trosniere 
Et aultres vins . 

Advise donc l’humble estât dont tu vins , 
Et que tes ans envis sont quatre vings, 
Dont en jeunesse les services divins 
Du tout refuses . 

En fol amour et charnel ton temps uses, 
Non regardant le dangier où f amuses. 
Telle folie de ta jeunesse ruses , 

N’y contredis , 

Ayes vergongne si villains sont telz ditz ; 
Soyes courtoys, non lourd et estourditz; 
Aux anciens exibe honneur tous dis 
Et reverence; 

Avec les bons retien ta demeurance, 
Ensuy leurs meurs, ayes perceverance, 
Contre ton vueil bataille à oultrance, 

Et te habitue, 

Car, quant auras vertu par habit eue, 
Tu verras que le vice subit tue 
Et jeunesse de folie destitue. 

Et quant viendras 

Qu’l i parfait aage, Dieu donnant, parviendras, 
Fort et puissant de ton corps deviendras; 

Se lors n’as frein de raison, tu vendras 
Toute ta terre 

Et à chascun prendras estrif et guerre, 

Dont par après te fault vivre à desserre. 

C'este vertu commande, qui point n’erre, 

Que bons accors 

Tu ensuives pour saulver ame et corps, 

Car envie ne poursuit que discors . 

Et souvent vient, par mensongiers recors, 

Que malle bouche 

S’en va semant, faisant aultruy reprouche. 

Fuy son venin, ta personne ne touche, 

Et mal parleur de ton hostel n’approuche, 

Car aultrement, 

Temperence n’auroit gouvernement 
De ton affaire , et trop petitement 
Seroys laissé sans avertissement 
Jusqu’à vieillesse 

Foible et enferme, car force le vieil laisse, 

Et maladie le prent et maine en laisse . 

Mais quant long temps as voulu pour adresse 
Tenir droicture, 

Tu as acquis par temps aultre nature . 

En tout honneur prendras ta nourriture; 

Lors , se mal faitz , c’est trop grant adventure . 
Conduy tes sens 

En telle forme que raison ne soys sans, 

Et à folie jamais ne te consens ; 

Ne monte hault ne trop bas ne descens, 

Le moyen garde; 

De toutes pars metz en toy seure garde: 

L’on oyt tes ditz, tes gestes on regarde; 

Bien yras droict, si aulcun ne te larde . 

Aprens aussi 

A soustenir douleur sans grant soucy, 

Et, se tu l’as, n’en fais semblant ne fy, 

N’en soit ton port ne ton maintién noircy; 

Et, pour grant joye, 

Ne monstre pas que ton cueur s’en es joye ; 
Tien toy rassis : changer on ne te voye ; 

Tel legierté ne conduis champs ne voye . 

Mais faplicque 

A Dieu aymer, parens et bien publicque. 

Viles parolles rie mensonge n’explique, 

Et au jengleur ne contens ne replicque, 

Car de doctrine 

Ne veult il point ne prendre discipline, 

Tout son vouloir à mal parler s’encline. 

Et son honneur peu à peu se décliné 
Contre prudence . 

Doulcettement l'ung passe oultre qui dance, 
Vautre ne bruyt que par oultrecuidance, 

Vung à l’autre desplaist non cuidant ce; 

Et pour ce brigue 

S’ensuyt entre eulx et chascun fait sa ligue, 

Pour s’eslever fera dons de prodigue . 

L’homme attrempé pas n’en donne une figue, 

Mais son temps passe 

En tout honneur, droictement tout compassé , 
Ainsi vivant jusqu’à tant qu’il trespasse . 

Sans tempérance on ne fera pas ce. 

Pource, conclus 

Que tous estatz, sans point nul estre exclus, 
Convient qu’ilz soient soubz son enseigne inclus, 
Pape, evesque, mandians et reclus. 

Ne la deprise, 

Ne soyes aucteur de maulvaise entreprise, 

Et les aucteurs ne reclame ne prise, 

Car trop male est la voye qu’ilz ont prise. 

Mieulx vault seul estre, 

Ou peu de gens tenir dedans ton estre, 

Que compagnie te face descongnoistre 

Les périlleux pas qu’à passer doibs congnoistre. 

Et, pour bien vivre, 

Boy sobrement et jamais ne fenyvre, 

De viendes moins soyes plain que de livre, 

A gourmander par excès ne te livre , 

Et par exprès 

Les sainctz jeusnes observeras de près, 

Des mandemens de Dieu te tiendras près ; 
Ne passeras ne matines ne vespres 
Que bien ne faces . 

De povres gens pren en pitié les faces 
Faméliques , à fin que les refaces. 

De cruaulté le nom en toy effaces . 

La douleur vince. 

Se Dieu fa mis en hault estât de prince, 

Je desire que tu ayes aprins ce 
Pour gouverner mainte grande province [: 

Il te convient 

Plus avoir soing que cil qui dessoubz vient 
En bas estât, dont assez luy souvient, 

Car tu as charge de sçavoir que sourvient 
Sur tes subjectz. 

Garde qu'ilz soyent d’oultrages protégez, 

Et par droicture, s’ilz ont meffaitz, jugez 
Selon leurs cas, puniz et corrigez. 

Mais ta plaisance, 

Ta liberté , ton eareuse naissance , 

Ta jeunesse, ta fortune et puissance 
Te séduisent et portent grant nuisance . 

Las! ton plaisir 

Tantost sera tourné en desplaisir ; 

Infortune viendra pour te saisir ; 

Vieillesse et mort ne donneront loisir 
De plus fesbatre . 

Que faut-il donc ? Contre soy fort combatre, 

Crans matières veoir en conseil debatre, 

Le bon conseil ensuir, le mal abatre. 

Et prendre advis 
Avecques ceulx qui seroient envis 
A gens sages, en parlant vis à vis, 

Pour mieulx congnoistre quelz motz sont mors ou vifz, 
Car la parole 

Monstre en effect se la personne est folle 
Ou discrète, qui ainsi la parolle, 

Et mieulx se voit qu y il ne seroit par rolle 
Ou escriptare. 

Ainsi poise plus les motz que lecture , 

Voy en après si, en lieu de oincture, 

Trouveras point dangereuse poincture, 

Car la science 

De conseilliez ne vault sans conscience, 

Mais grant valeur ont ensemble si en ce 
Soit comprinse la longue expérience . 

Pour fondement, 

Doibs procéder en bien profondément, 

En loyaulté, en vivant mundement, 

Sans temps gaster, parler bien rondement 
Non de laidure, 

Des folles femmes, <£ ivrongnerie, d f ordure. 

De louer vices c y est chose griefve et dure, 
Blasmer vertu, helas! trop ce temps dure, 
Cest merveilles . 

En paillardie toute la nuyt tu veilles, 

Pour les jeunes tu facointes de vieilles ; 

Je te supply que tes folies vueilles 
Tost coriger. 

Et meurement ton chemin diriger 
A vray salut , et à^Dieu porriger 
Saincte oraison, pour à luy te eriger. 

Lys les exemples 

Des hystoires anciennes bien amples ; 

Après qvi auras servi Dieu és sainctz temples. 
Bien te viendra si en telz lieux contemples 
La grant bonté 

Du Créateur, qui, par sa voulenté, 

A sa semblance t 9 a formé et dompté, 

Donné royaulmes, maintz duchés et contez . 

Et, en faict d’armes, 

Soit ton deduict, s’il fault que souvent t’armes , 
Exercite, lances, haches, guis armes. 

Et théologie laisse aux prescheurs et carmes, 
Car théologie 
Estudier, aussi astrologie, 

N’est pas besoing, car ta maison regie 
Mieulx n’en seroit par icelle clergie. 

Pour temps passer, 

A jeux honnestes tu te peulz deslasser, 

Luter, saillir, sans bras ne piedz casser, 
Courir aux barres pour plus force amasser; 
Mais aultres jeux, 

Certes hazars sont à tous dommageux, 

Las! on y jure, on dit motz oultrageux : 

Ilz ne m’ayment,et aussi ne fais je eulx, 

Car tosi le riche 

Par telz esbatz ne retient une briche , 

Dont fault qu’il pille or, argent, vin et miche, 
Ses créditeurs il blece, abuse et triche . 

Se vous doubtez, 

Princes et roys, qui estes hault montez 
En royaulmes et duchez et contez, 

Du hault degré fault que les pas comptez, 

18 

Ou que à ung sault 

Vous cheez bas , sans qu'on vous donne assault. 
De tempérance vertu eureuse sault, 

Et pas à pas voyage sans tressault. 

Conclusion: 

Voy qu'en ce monde n'a que confusion , 

Ceulx qui le suyvent n'auront infusion 
D'aulcune grâce , ains toute illusion 
Rapporteront 

Et en la fin, qui les conforteront ; 

Quant du monde riens n'en emporteront, 

Mais en enfer les peines porteront 
De leurs dessertes; 

Là n'y aura ne pain ne vin de sertes. 

Donc maintenant en ces voyes desertes 
Prenons plaisir en Dieu et tresacertes 
Esjouissons, 

Passant le temps duquel nous jouyssons 
Sans varier, pour avoir ouy sons 
Des batemens où nous rebaudissons, 

Dont est versé 

L'entendement et du tout renversé . 

Tel fantaisie m'a tresfort adversé; 

Remede y a, c'est quant j'ay conversé 
Avec gens dignes 

Qui ayent honneur par louenges condignes; 

Se tu les suys, ou tu souppes, ou disnes, 

Tu porteras de leurs bontez les signes, 

Dont pourra lors 

Estrç, joyeulx plus que n'avoys amors ; 

De conscience n'auras triste remors, 

Car de raison auras bride à haulx mors . 

Oultre fenhorte 
Ne te fier en ta puissance forte, 

Ne aux richesses que le monde faporte : 

En ung moment tout ce le vent emporte, 

Se Dieu n'as mys 

De ton party, plus chier de tes amys. 

Contre luy n'ont pouvoir les ennemys, 

Et sans luy tost tout est à bas remis . 

Fay que conformes 

Tes voulentez en telz moyens et formes 
Qu'entre il et toy ne soyent trouvées difformes ; 

Et fen souviengne chascun jour, ains que dormes . 

Si fault que fermes 
Ton appétit et à raison confermes. 

Pour t'enrichir ne transgresse les termes 
Que tes parens ont tousjours tenu fermes, 

Car la fortune 

Change souvent et n'est tous dis, fors une ; 

Et qui prent trop ne vit sans infortune , 

Dont procèdent guerres, tensons, rancune. 

Quier le repos, 

N’entrepren guerre pour casser buys ne pos; 
Advise bien quant et à quel propos. , 

Mieulx vault du sien partie mettre en depos 
Que faire guerre. 

Se aultrement conseille, ma langue erre. 

Dieu conforte tous ceulx qui à la terre 
N’ont trop leur cueur, mais au ciel est leur erre. 
T eh jouyront 

De leurs plaisirs, entre eulx s’esjouyront, 

Par compaignie au pays d’Anjou yront 
Et aultres lieux, où bien se nourriront; 

Par tout le monde 

Auront seurté et la paix juste et monde, 

Et ne trouveront adversité profonde 
Tant que mort ou guerre, que Dieu confonde, 
Ayent rué jus 

Les doulx plaisirs là où Hz auront jeus; 

Lors gousteront plus aigre que verjeus. 

Cest la saison que par maintesfois je eus. 

Et, pour fin faire, 

Tempérance te sçaura bien parfaire, 

Se facointes de ses œuvres parfaire, 

Car pour les dictz ce seroit à refaire . 

Dieu , par sa grâce, 

A tous nous aultres qui maintenons la trace 
De ses vertus, prions qu’en nous efface 
Tous nos pechez, pour le veoir face à face. 

Ainsi l’ottroye Celuy qui vit et régné 
Eternelment, en son hault siégé et régné. 

Amen. 

NOTES 



Page S, ligne 5 . Il congnoistra que je fauldroye envie : 
que je manquerais malgré moi. Envys, invitus . 

6, i. Courire sure , pour: courir sus. 

y, 16. C’est à bon droit se ma joye suspence : si je sus- 
pends ma joie, si je suis triste. 

8, a. Le bon duc Jehan. Jean V, duc de Bretagne, dont 
le long règne dura de 1B99 à 1442. Le portrait que Mes- 
chinot fait de ce prince est confirmé par les historiens, Dom 
Lobineau notamment, qui le loue de sa magnificence et de 
sa bonté. 

9, 7. Leduc Frcuiçoys et conte de Mont fort. François I er , 
comte de Montfort, fils aîné de Jean V, gouverna la Bre- 
tagne de 1442 à 1450. Il guerroya contre les Anglais et les 
Normands; Meschinot l'appelle avec raison un prince bel- 
liqueux. 

— 10. ... sçavoir au fort : savoir à fond. 

il, 2. Mettre à chef: achever, venir à bout. 

1 3 , 3 . üng sien frere Pierre nommi : Pierre I er , second 
fils de Jean V, et duc de Bretagne de 1450 à 1457. Il 
aima son peuple et fut, au. rapport de Lobineau, « libéral 
plus qu’aucun duc de Bretagne l’a esté ». 

1 3 , i 5 et suivantes. Ung ancien, leur oncle tresnotable. 
C’est Arthur de Bretagne, comte de Richemont, connétable 
de France, depuis duc de Bretagne sous le nom d’Arthur III. 
Son règne ne fut que d’un an (14S8-14S9). 11 avait été un 
des libérateurs du territoire français, 

14, 21-24. Cellente, abréviation d’excellente. — Manante, 
qui coule, d’où découle quelque chose (latin manare), 

1 5 , 5 . Souvenir me ard. Exemple très fréquent chez 
Meschinot de Ve muet non contracté devant une voyelle et 
ne comptant pas pour une syllabe. On lit encore dans le 
Misanthrope : 

Allez voir ce que c'est, ou bien faites-le entrer . 

18, 1$. Il ne me chault de Gaultier ne Guillaume. Je me 
moque de tout le monde, proverbe qui fut remplacé à la fin 
du XVI e siècle par : se moquer de Gautier et de Gar- 
guille. La version de Meschinot est dans le Moyen de par- 
venir . 

19, 5 . . .. Meun sur Hievre (on écrit généralement Méhun - 
sur-Yèvre ), chef-lieu de canton du Cher, arrondissement de 
Bourges. La cour de Charles VII y résidait souvent, et il y 
subsiste des ruines d’un château royal. 

20, 1. Tay voyagé en Anjou et en Perche . Première allu- 
sion aux voyages de l’auteur, qui parle complaisamment, et 
à plusieurs reprises, de la terre angevine. Aller par compa- 
gnie au pays d'Anjou constitue pour lui un souhait de bon- 
heur. 

3 i, 6. Assavoir mon . Mon, particule affirmative que cor- 
robore encore assavoir. C'est mon , dans Corneille ; ça mon, 
dans Molière ; savoir mon, dans Tallemant des Réaux. 

3 3 , 7. Meschinot amalgame l’histoire et la légende. 11 
nomme Hector, Godefroy (de Bouillon), Lancelot du Lac, 
un des douze chevaliers de la Table-Ronde. Quant à Geo- 
froy à la grand* dent, les romanciers du Moyen-Age le 

donnent pour fils à la fée Mélusine. 11 remplit de ses ex- 
ploits fabuleux L’Europe et la Terre-Sainte. La légende a 
idéalisé la figure du véritable Geofroy , petit-fils de 
Hugues VIII, seigneur de Lusignan. 

33 , 14. Paul Orose, dont le nom est ici rapproché de 
ceux de Virgile et d’Homère, est un historien et contro- 
versiste latin du V e siècle, très fameux au Moyen-Age et jus- 
qu’à la fin du XVI e siècle. 

39, i 5 . ... nulle rien. Rien ou riens, au féminin, dans le 
sens de personne. « La plus belle riens vivant. » (Chanson 
du XIII e siècle, citée par Lacurne de Sainte-Palaye.) — 
Riens, qui vient du latin res, a aussi le sens de chose . 

44, 1. A cette description très pittoresque de la ven- 
dange, que Meschinot avait pu voir sans sortir de Bretagne, 
on comparera les vers de Remi Belleau : 

C'estoit en la saison que la troupe rustique 

S'appreste pour couper de ceste plante unique. 

De ce rameau sacré, le raisin pourprissant. 

C'estoit en la saison que le fruit jaunissant 

Laisse veuve la branche , et le souillart autonne 

Fait escumer les bords de la vineuse tonne . 

(Première journée de la Bergerie. — Les Vendangeurs.) 

5 o, 9. ... unes lunettes, pour : une paire de lunettes. 
Unes houses de basane. ( Grand Testament de Villon.) 

56 , 6. Devant que saiches dire y a. Ya, oui, est bas-bre- 
ton comme allemand. 

59, 10. ... tous dis : tous les jours. 

60, 2 5 . Voy ce que dit en a Chaton. Dionysius Caton, 
l’auteur des Distiques moraux ; le moine Everard les avait 
traduits ei^ français dès le XII e siècle. 

61, a 5 . A ban donner n’est autre chose que la décom- 
position d'abandonner et a le même sens. Ban, qui signifie 

*9 

parfois exil, et bandon, qui exprime le fait de laisser quel- 
qu’un à l’écart, sont un seul et même mot. 

66, 1 1 . ... monstre : prodige, chose incroyable. « Je diray 
un monstre, mais je le diray pourtant. » (Montaigne.) 

69, 8 . Hom : homme, une orthographe fréquente dans les 
Fabliaux et dans Villon. 

ST/ y a hom d'aucune renommée. 

(Ballade : Au nom dk la fortune.) 

70, 7. Aller parmy les mars. Meschinot menace ceux qui 
sont riches de mille mars (marcs, monnaie ancienne, le 
mark allemand) de ne pas aller parmy les mars , de ne 
pas vivre jusqu’au milieu du mois de mars. 

— 17. Qui fineront encore ouen : qui mourront (fini- 
ront) encore cette année. Hoan, oan, ouan, ouen, viennent 
de hoc anno. (V. le Dictionnaire de Godefroy au mot Oan.) 
— On a imprimé par erreur, dans cette édition, le mot 
ouen avec une majuscule. 

72, 17. ...vin d'Anjou et osoye. Osoye (il faut peut-être 
lire Ausoye) pourrait bien indiquer une localité célèbre par 
ses vignobles. Nous avons cherché ce mot vainement dans le 
Dictionnaire de l'Anjou de M. Célestin Port. 

74, 9. Jetter au parsus : parachever. 

79, 11. Croy tu que Dieu t'ayt mis à prince . A n’a pas 
ici le sens d'avec, fréquent dans les vieux auteurs, mais ce- 
lui de en : Crois-tu que Dieu t'ait fait paraître en prince ? 

85 , 4. Se tu vas à Sainct Innocent, aux Innocents, très 
ancien cimetière de Paris où se trouvait un charnier cé- 
lèbre. C'est là que nous transporte le Grand Testament, de 
Villon : 



Quand je considéré ces testes 

Entassées en ces charniers. 

Tous furent maistres des requestes... 

Meschinot, mort en 1491, a bien pu connaître la première 
édition de Villon, publiée en 1489. 

89, 5 . Vacquation. On trouve plus souvent vacation 
ou vaccation : vacance, plaisir, et, dans un autre sens, occu- 
pation, devoir. Meschinot fait rimer le mot avec lui-même 
dans ces deux sens. 

91, 10. ... à mau chat mau rat : variante peu connue 
du proverbe : A bon chat, bon rat . 

92, 17, Truye ne scet que vault espice : locution pro- 
verbiale qui se trouve encore dans la Comédie des Proverbes 
(166S). 

95, 5 . Nully : nul, aucun, personne. 

Je crois que nully ne s'en cource. 

(Sixième Repeue franche.) 

99, 17. Mal se muce à qui le cul pert : proverbe que 
nous n’avons pas rencontré ailleurs. Se mucer ou musser (se 
cacher). 

100, i 3 . Il n'est pas toujours cours d'anguilles. Les mar- 
chés d’anguilles étaient encore très fréquentés au XVIII e siè- 
cle. L’expression cours d'anguilles est prise ici au sens figuré, 
proverbialement. 

104, 20. ... mettre Pauvre au parfond : parfond est mis 
pour profond. Cette expression signifie donc approfondir 
l’œuvre, la traiter à fond. 

1 1 7 , 4. Quant elles : à l’égard, pour ce qui en est 
d’elles. On dit encore, dans les environs de Nantes et d’An- 
gers, quant et moi, pour avec moi. 

126, 16. Juc, pour jusque. C’est une contraction que 
nous n’avons pas rencontrée ailleurs. 

129, 9. Ruser quelque chose à quelqu’un, le lui enlever 
par ruse. 

1 3 0, 4. ... Us roys d* Anjou et de Trosniere (ou Cros- 
niere). — Qu’est-ce que ce Trosnière? Est-ce le Crosmières, 
commune de la Sarthe, arrondissement de La Flèche? 

1 3 3 , a 5 . ... Périlleux doit probablement se prononcer ici 
Prilleux pour les besoins de la mesure. 

137. 5 . Théologie. Théo ne doit compter dans ce vers que 
pour une syllabe, comme si l’on écrivait thologie . 

Abusion, abus; lat. abusio. 

Accessoire, accessoire (pour le besoin de la rime). 
Accourcir, faire plus court; lat. curtare. On dit aujour- 
d’hui : raccourcir. 

Acerte, vif ; latin actr, a lacer. 

Addis, addition; terme de la Coutume de Bretagne. (Le 
Dictionnaire de Godefroy cite Meschinot.) 

Ades, déjà, bientôt ; italien adesso (du latin adsum ), à pré- 
sent. 

Affier, assurer. 

Allouer, ou plutôt Alouer, approuver. 

Alye, ou Alie, alise, fruit de l’alisier. 

Ancelli, servante; lat. ancilla. 

À orné, orné ; lat. adornare . 

Appareiller (S*), s’apprêter. 

Arsure, morsure ; de ardere. On trouve aussi ardre. 
Assavourer, pour savourer. (N’est pas dans Nicot.) 

Assent, abréviation d *assentement, consentement. 

Asserrxr, enserrer. 

Assertir, lier de cordes, enchaîner. 

Asseur, assuré. 

Attendre (S’), s’appliquer. 

Attrempance, tempérance. 

Autieux, oisif ; d'otiosus. ( Idiotisme de Meschinot.) 
Avironner, environner. 

Barat, tromperie ou finesse. 

Barge, meule de foin (encore usité en Poitou). 

Berille, béryl, pierre précieuse. 

Bers, pour berceau (très usité encore en Bretagne). 

Bille, Biller, morceau de bois, attacher sur un billot. 

Boi, boue. ( Idiotisme de Meschinot.) 

Boutz, ou Bouts, points de côté. 

Brebietti, diminutif de brebis. 

Briche, forme de pain ; par extension : fragment. — Pas une 
briche, rien du tout. 

Cabas, tromperie, vol, 

Cautelle, ruse. 

Cavillation, moquerie; lat. cavillatio. 

Chaffault, pour eschafault. 

Chanu, pour chenu. 

Chkvanche, ou Chevance, fortune. — Chtvir veut dire 
posséder. 

Choisie, pour choix. ( Idiotisme .) 

Clergie, profession de clerc, ou science de clerc. 

Compaing, compagnon; l'argot dit : copain. 

Compost, arrangement, ensemble. 

Confort assion , consolation. (Godefroy n'indique pas ce 
sens.) 

Conquester, conquérir. 

Contendre, débattre contre quelqu'un; lat. contendere . 
Convis, repas; lat. convivium . 

Cordelle, ou Cordelette, petite corde (sens figuré). 

Cuyte, cuisson. 

Decoste, à côté de, du côté de. 

Deffroy, pour desfroy, trouble. 

Déporter, sens très variés; s'ébattre, endurer. 

Derrain, dernier (en langage picard). 

Despiteux, irascible. 

Desroy, pour désarroi. 

Desme, dîme. 

Desseigner, faire une saignée à ; par extension : décharger 

de. Il y a aussi desseigner (du latin designare) qui signifie 
former un dessein. 

Desserte, mérite bon ou mauvais, récompense due. 
Deuloir (Se), se douloir, se plaindre. 

Doubter, redouter. 

Duir (Se), se façonner, s’accoutumer; au participe passé, 
duict, 

Elation, ou Elacion, orgueil, faste. 

Embler, prendre furtivement. 

Enclose, clôture. 

Enferme, infirme. 

Engin, au sens figuré d’entendement; lat. ingenium, 
Enhorter, exhorter. 

Enrievre, désordonné, dissolu ; sens spécial à Meschinot. 

Le sens ordinaire est méchant, malicieux. 

Ensacher, mettre dans un sac ; attirer. Plus souvent : ensa- 
chier . 

Erre, chemin parcouru. — Aller à grand erre. 

Eschars, parcimonieux; lat. parcus . 

Eschiver, ou mieux Eschever, éviter. 

Estable, pour établi. ( Idiotisme .) 

Estrif, Estriver, débat, débattre contre quelqu’un. 
Estrange, étranger. 

Eure, heureux. 

Exercite, armée; lat. exercitus. 

Expos, exposition. (Le Dictionnaire de Godefroy cite Mes- 
chinot.) 

Faille, faute, manque. — Sans faille, sans faute. 

Failli, souffreteux, chétif. (Expression encore usitée à 
Nantes. Dans le Nord, on dit failleux.) 

Feaulté, fidélité. 

Finer, finir, mourir. 

Flambe, ancienne forme de flamme, presque seule usitée au 
XVI e siècle avec fiamble . 

Foragier, celui qui perçoit le forage, taxe imposée sur les 
boissons. 

Fouir, pour fuir. (Idiotisme.) Ailleurs il signifie : enfouir. 
Froste, abandonné, ruiné. — Non raboté (?). 

Garri, bigarré, de deux couleurs. 

Garsaille, troupe d’enfants ; terme très usité encore en Bre- 
tagne. 

Genouil, forme ancienne de genou. 

Gloutonnie, gloutonnerie. 

Gourmandie, gourmandise. 

Gouverne, ou Governe, gouvernement. 

Grzigneur, ou Grigneur, plus grand; lat. grandior. 
Grevànce, grief, tort. 

Guerjienter (Se), se plaindre ; lat. ingemiscere. 

Guille, souvent accolé à Barat ; supercherie, tromperie. 
Guisarme, arme à tranchant recourbé et à pointe droite. 

Hacque (origine germanique), cheval; d'où haquenie . 
Haict, promptitude; d’où haictant , haitant, se hâtant. 
Hain, hameçon ; du lat. hamus. On trouve plus souvent 
haim. 

Hardement, hardiesse; mot déjà ancien du temps deNicot. 
Hercer, pour herser, manier la herse. 

Inobedience, désobéissance, négligence. 

Insuperable, invincible, insurmontable. 

Inventoire, ou Inventaire, catalogue, liste. 

Justicier, rendre la justice. 

Labile, fragile, inconstant; lat. labilis. 

Lasseur, lassitude. 

Lassus, pour là-dessus. 

Lieppe (adjectif), bon à boire ; d’où : franches lippées. 
Ligence, servitude; de lige, vassal. 

Los, pour loz, louange ; lat. laus. 

Mabre, marbre. 

Maille, Mailler, tache, tacher. 

Mains, moins. 

Marge, bord. 

Maulvaistié, Mauvaiseti, méchanceté. 

Meillieu, milieu. 

Menche, manche. 

Mension, séjour; lat. mansio. 

Merche, ou Merque, marque. 

Mercier, remercier. 

Meschance, synonyme de malechance. 

Miche, miette. 

Miste, propre. Paraît venir du latin mistus (ou mixtus) qui 
signifie mélangé, mais se prend aussi dans le sens de 
préparé (en parlant d’un breuvage). Par extension, en 
parlant des personnes : aimable, gai. 

Monitoire, servant à avertir; lat. monitorium. Adjectif 
pris substantivement. 

Munde, pur; lat. mundus. 

Mündien, du monde. 

Muser, faire le musard, perdre ton temps ; réfléchir sur. 
Mut, ou Mu, muet. 

Natre, ou Naître, avare, ladre, méchant. 

Nonsçavance, ignorance. 

N vent, néant, rien. 

O, autant comme, avec. 

Oblier, pour oublier; encore employé en Bretagne. 

Œuvrer, travailler. 

Officier, toute personne pourvue d’un office. 

Oncquemais, jamais. 

Orendroit, à présent. 

Ost, armée. 

Ostention, montre, ostentation. 

Paroler, parlementer. (Idiotisme.) 

20 

Perdoys, perdition. ( Idiotisme de Meschinot.) 

Piteable, pitoyable, miséricordieux. 

Plaing, plainte. 

Plet, plaidoirie. Plaid est dans les Plaideurs . 

Porriger, tendre; lat. porrigere . ( idiotisme de Meschinot.) 
Pou, peu. Dans le même sens : poc. 

Prisme, Proesmi, préface ; lat. proœmium . 

Prothicole, protocole. 

Quoquart, niais, coquart. 

Ramenter, pour ramentevoir, rappeler. 

Rapasser, repasser. 

Recoler, rappeler. 

Record, souvenir. 

Remaint, resté ; lat. remanere . 

Remembrer (Se), se rappeler. 

Restas, reliquat. 

Retenue, réserve, gage, salaire. 

Revoit, convaincu. 

Rez, rasé, tondu ; lat. rasus . 

Ribler, faire du brigandage. 

Rivet, lacet. 

Robeur, voleur; d’où vient dérober . En anglais, robber. 
Rongne, rugosité. La rogne est la gale invétérée. Paraît 
venir de l’accusatif latin rubiginem, rouille. 

Sacquer, mettre en sac ou à sac. 

Sarge, serge. 

Scelle, sceau. 

Sequeurir, secourir. 

Serti, temps de service d’un valet. — Employé aussi pour 
sorte . 

Suppôt, supposition. 

Targe, bouclier. 

Teict, toit; du lat. tectum . 

Temporbüx, passager. 

Tenson, querelle, rixe. 

Terrien, terrestre. 

Tonze, tonsure. 

Trencher (substantif), écuyer tranchant, 

Ty, toi ; encore usité dans les campagnes bretonnes. 

Ullerie, hurlement; lat. ululatus. 

Unette, probablement le mémè que hunette. Godefroy, 
qui donne ce mot, n'en indique pas le sens, mais cite un 
document de 1406 où des hunettes de fer sont des pin- 
cettes avec lesquelles on mettait les baguettes dans le 
fourneau des canons. 

Université, assemblée ou communauté. 

Vendition, vente par trahison. (Lacurne de Sainte-Palaye.) 
Vermet, vermine. 

Verrine, verre de lunettes. 

Vitailli, viande, vivres, victuaille. 

Voirre, verre. 

Vüeil, vouloir, volonté. 

Yreulx, colère; du lat. ira . 

Yssir, Issir, sortir; lat. exire. 

